
 讘谉 讘谞讜 砖诇 谞诪专讜讚 讛专砖注. 诇讗讜 讚讜拽讗 砖讛专讬 讻讜砖 讬诇讚 讗转 谞诪专讜讚 讜诇讗 诪爪讬谞讜 讗讜转讜 专砖注 诪讝专注 讻讜砖 讗诇讗 注诇 砖诐 诪注砖讬讜 砖诪诇讱 讙诐 讛讜讗 讘砖谞注专: 砖讘注讬诐 砖谞讛. 诇讗讜 诪砖讜诐 砖诇讗 讛讬讛 拽砖讬砖 讬讜转专 砖讛专讬 爪讗 讜讞砖讜讘 诪讬诪讜转 住谞讞专讬讘 砖住诪讜讱 诇诪驻诇转讜 讙讘讬 砖诇讬讞讜转 砖砖诇讞 讘诇讗讚谉 诇讞讝拽讬讛讜 诪爪讬谞讜 砖讛讬讛 住讜驻专 讘讘讬转讜 讜诪砖诐 讝讻讛 诇诪诇讻讜转 讻讚讗砖讻讞谉 讘讗讙讚讜转 讞诇拽 (住谞讛讚专讬谉 讚祝 爪讜.) 讗诇讗 讗讜专讞讗 讚诪讬诇转讗 拽讗 讞砖讬讘: 讜专讙诇讬 讛讞讬讜转 讻谞讙讚 讻讜诇诐. 讬砖 诪讙讬讛讬谉 讘拽讚讜砖转讗 砖讬住讚 讛拽诇讬专 讜讞讬讜转 讗砖专 讛谞讛 诪专讜讘注讜转 诇讻住讗 讻祝 专讙诇 讞诪砖 诪讗讜转 讜讞诪砖 注砖专讛 讜诪讜讞拽讬诐 讛讜讬''讜 讜讗讜诪专讬诐 讻讬 讻谉 注讜诇讛 诇驻讬 讞砖讘讜谉 砖讘讻讗谉 诇诪谞讬谉 讝' 专拽讬注讬诐 讜讞' 讗讜讬专讬诐 讛讜讗 讟''讜 驻注诪讬诐 转''拽 讜讛讬讬谞讜 诪谞讬谉 讬砖专讛 砖''专 转''拽 讜讬''讛 诇住讬诪谞讗 砖讻谉 注讜诇讛 讟''讜 驻注诪讬诐 讻讱 讜诪讬讛讜 讘讞谞诐 诪讞拽讜讛讜 砖讬住讚 讚讘专讬讜 注''驻 讛讬专讜砖诇诪讬 讚讛专讜讗讛 讗''专 诇讜讬 诪讗专抓 讜注讚 诇专拽讬注 诪讛诇讱 转''拽 砖谞讛 讗诪专 专' 讘专讻讬讛 讜专' 讞诇讘讜 讘砖''专 (讘讗) 住诪讜拽讛 讙讚讜诇 诪讝讛 专讙诇 讗讞讚 讻诪谞讬谉 讬砖专''讛 专讗讛 讻诪讛 讙讘讜讛 诪注讜诇诪讜 讻讜' 诪砖诪注 讻诪谞讬谉 砖讬住讚 转''拽 讟''讜 讜讻谉 讛讬讛 讚专讻讜 砖讘讻诪讛 诪拽讜诪讜转 讛讬讛 诪谞讬讞 砖讬讟转 讛砖''住 砖诇谞讜 讻讚讬 诇讗讞讜讝 砖讬讟转 讛砖''住 讬专讜砖诇诪讬 砖讛讜讗 讛讬讛 转谞讗 讜讛讜讗 讛讬讛 专''讗 讘专讘讬 砖诪注讜谉 讚拽专讬 注诇讬讛 诪讻诇 讗讘拽转 专讜讻诇 转谞讗 拽专讗 拽专讜讘抓 讜驻讬讬讟谉 (讜讬拽专讗 专讘讛 驻''诇) 讜讘讬诪讬讜 诪拽讚砖讬诐 注''驻 讛专讗讬讬讛 砖诪注讜诇诐 诇讗 讬住讚 专拽 拽专讜讘抓 诪讬讜诐 (讗讞讚): 讗讬谉 诪讜住专讬谉 讚讘专讬 转讜专讛 诇注讜讘讚 讻讜讻讘讬诐. 讛讬讛 拽砖讛 诇讛专''专 讗诇讞谞谉 转讬驻讜拽 诇讬讛 讚注讜讘讚 讻讜讻讘讬诐 讛注讜住拽 讘转讜专讛 讞讬讬讘 诪讬转讛 讻讚讗诪专 讘驻' 讚' 诪讬转讜转 (住谞讛讚专讬谉 讚祝 谞讟. 讜砖诐) 注讜讘讚 讻讜讻讘讬诐 讛注讜住拽 讘转讜专讛 讞讬讬讘 诪讬转讛 讜讛诪诇诪讚讜 注讜讘专 讗诇驻谞讬 注讜专 诇讗 转转谉 诪讻砖讜诇 讜讻讬 转讬诪讗 讘讝' 诪爪讜转 讚讬讚讛讜 讚讗讬谞讜 讞讬讬讘 诪讬转讛 讻讚讗诪专 讛砖''住 讛转诐 讜讛讗 诪爪讜讛 讗讬讻讗 诇诪讜住专诐 诇讛诐 讜谞驻拽讗 诇谉 诪讛讗讬 拽专讗 讗砖专 讬注砖讛 讗讜转诐 讛讗讚诐 讜讞讬 讘讛诐 (讜讬拽专讗 讬讞) 讻讛谉 讜诇讜讬 诇讗 谞讗诪专 讗诇讗 讗讚诐 砖讗驻讬诇讜 注讜讘讚 讻讜讻讘讬诐 讜注讜住拽 讘转讜专讛 讜讻讜' 讜讬''诇 讚讛讻讗 诪讬讬专讬 讗驻讬诇讜 讛讬讻讗 讚讗讬讻讗 注讜讘讚 讻讜讻讘讬诐 讗讞专 砖专讜爪讛 诇诇诪讚讜 讚诇讬讻讗 诇驻谞讬 注讜专 讻讚讗诪专讬谞谉 讘注''讝 (讚祝 讜:) 讛诪讜砖讬讟 讻讜住 讬讬谉 诇谞讝讬专 注讜讘专 讗诇驻谞讬 注讜专 讜讛谞讬 诪讬诇讬 讚拽讗讬 讗转专讬 注讘专讗 讚谞讛专讗 砖讘诇讗讜 谞转讬谞转讜 讗讬 讗驻砖专 诇讛讘讬讗讜 讗诇讬讜 讗讘诇 讗讬 诇讗讜 讛讻讬 讗讬谞讜 注讜讘专 讗诇驻谞讬 注讜专 讛讻讗 谞诪讬 讗驻讬诇讜 讘诪拽讜诐 砖注讜讘讚 讻讜讻讘讬诐 讗讞专 专讜爪讛 诇诇诪讚讜 讚诇讬讻讗 诇驻谞讬 注讜专 诪讻诇 诪拽讜诐 讗住讜专 诪砖讜诐 诪讙讬讚 讚讘专讬讜 诇讬注拽讘 讜讻讜' (转讛诇讬诐 拽诪讝): 

专讘讬谞讜 讞谞谞讗诇

注讚 讻讗谉 讬砖 诇讱 专砖讜转 诇讚讘专 诪讬讻谉 讜讗讬诇讱 讗住讜专. 讻转讜讘 讘住驻专 讘谉 住讬专讗 讘诪讜驻诇讗 诪诪讱 讗诇 转讚专讜砖 讜讘诪讻讜住讛 诪诪讱 讗诇 转讞拽讜专 讘诪讛 砖讛专砖讬转讛 讛转讘讜谞谉 讗讬谉 诇讱 注住拽 讘谞住转专讜转 讜讛讚讘专讬诐 砖谞讗诪专 诪讛诇讱 转"拽 砖谞讛 讚讘专讬 拽讘诇讛 讛谉. 讛诇讗 转专讗讛 砖讛谉 诪讜注转拽讬谉 诪驻讬 专讬讘"讝 砖讛讬讛 讘讬诪讬 讛讘讬转 讜诇讗 谞砖讗专 诇讜 讚讘专 拽讟谉 讜诇讗 讚讘专 讙讚讜诇. 讗诇讗 讛讻诇 拽讬讘诇 讘拽讘诇讛 诪专讘讜 讜诪驻讜专砖 讘讜 讚讘专 讙讚讜诇 诪注砖讛 诪专讻讘讛 讚讘专 拽讟谉 讛讜讜讬讜转 讚讗讘讬讬 讜专讘讗. 讜讗讬谉 讛讚讘专讬诐 讛诇诇讜 讘讗讬谉 诪砖讬拽讜诇 讛讚注转 讜讗讬谉 爪专讬讱 诇讛住转讻诇 讘讛谉 砖讛诪住转讻诇 讘讛谉 讘讗 讘讟讬专讜祝 讚注转 砖讗讬 讗驻砖专 诇讜诪专 讬砖 砖诐 诪拽讜诐 讞诇诇 诪讜驻谞讛 讜讗祝 诇讗 诪诇讗 砖讛讻诇 诪转讞转讬讜 讛谉 砖讻砖诐 砖讗讬谉 讻讞 诇讜诪专 讻讬 拽讜讚诐 讬爪讬专转 讛注讜诇诐 讛讬讛 讞诇诇 讗讜 诪拽讜诐 诪诇讗 讗讜 专讬拽诐 讗诇讗 讗讞专 砖谞讘专讗 讛注讜诇诐 谞讘专讗讜 砖诪讬诐 讜讗专抓 讜讗讬谉 讬讚讜注 诪讛 诇诪注诇讛 讜诪讛 诇诪讟讛 讜诇驻讬讻讱 诪谞注讜 专讘讜转讬谞讜 诇讛住转讻诇 诪讛 诇诪注诇讛 讜诪讛 诇诪讟讛 诪讛 诇驻谞讬诐 讜诪讛 诇讗讞讜专. 讜讬砖 讘讙讘讜专转讜 砖诇 讛拽讘"讛 诇注砖讜转 讻诪讛:




讜诇讗 讘诪专讻讘讛 讘讬讞讬讚 转谞讬 专' 讞讬讬讗 诪讜住专讬谉 诇讬讞讬讚 专讗砖讬 驻专拽讬诐 驻讬' 驻讜转讞讬谉 诇讜 专讗砖讬 讚讘专讬讜 讜讛讜讗 诪讘讬谉 诪讚注转讜 讜讝讛 诇讘讜 讙诐 讘讜 讻专' 讗诇注讝专 讚讗诪专 诇讬讛 专' 讬讜讞谞谉 专讘讬讛 转讗 讗讙诪专讱 诪注砖讛 诪专讻讘讛 讗"诇 诇讗 拽砖讗讬 讻诇讜诪专 讗讬谞讬 讘谉 讞诪砖讬诐 砖谞讛 讻讚 谞讞 谞驻砖讬讛 讚专讘讬 讬讜讞谞谉 讗诪专 诇讬讛 专讘讬 讗住讬 转讗 讗讙诪专讱 诪注砖讛 诪专讻讘讛 讗"诇 讗讬谉 诪讜住专讬谉 讚讘专讬 转讜专讛 讗诇讗 诇讬讜注抓 讞讻诐 讞专砖讬诐 讜谞讘讜谉 诇讞砖 讜讗讬谉 诪讜住专讬谉 讚"转 诇注讜讘讚 讻讜讻讘讬诐 砖谞讗诪专 诪讙讬讚 讚讘专讬讜 诇讬注拽讘 讞拽讬讜 讜诪砖驻讟讬讜 诇讬砖专讗诇. 讗诇讗 讛讗 讚转谞讬讗 注讚 讛讬讻谉 诪注砖讛 诪专讻讘讛 讻讜' 讜拽讬讬"诇 讻诇讬砖谞讗 讘转专讗 注讚 讜讗专讗 讜注讚 讞砖诪诇 诪住专讬谞谉 专讗砖讬 驻专拽讬谉 讻讚讗诪专谉 诪讬讻谉 讜讗讬诇讱 诇讗 诪住专讬谞谉 讗诇讗 讗诐 讛讬讛 讞讻诐 诪讘讬谉 诪讚注转讜 诪讗讬 讞砖诪诇 讗诪专 专讘 讬讛讜讚讛 讞讬讜转 讗砖 诪诪诇诇讜转 讘诪转谞讬转讗 转谞讗 讞砖 诪诇 讻诇讜诪专 讘' 诪诇讜转 讛谉 注转讬诐 讞砖讜转 注转讬诐 诪诪诇诇讜转 砖讬专 讘注讜讝 砖谞讗诪专 注讜讝 讜讞讚讜讛 讘诪拽讜诪讜 讜注转讬诐 讞砖讜转 讻砖讛讚讘讜专 讬讜爪讗 诪诇驻谞讬 讛拽讘"讛 讜讛讞讬讜转 专爪讜讗 讜砖讜讘 讻诪专讗讛 讛讘讝拽.





讛诪讗讬专讬

讻转讜讘 讘住驻专 讘谉 住讬专讗 讘诪讜驻诇讗 诪诪讱 讗诇 转讚专讜砖 讜讘诪讻讜住讛 讗诇 转讞拽讜专 讘诪讛 砖讛讜专砖讬转 讛转讘讜谞谉 讗讬谉 诇讱 注住拽 讘谞住转专讜转:



讗讬谉 诪讜住专讬谉 住转专讬 转讜专讛 讗诇讗 诇讗讚诐 讛讙讜谉 讜讗讬谉 诪讜住专讬谉 住转专讬 转讜专讛 诇讙讜讬 讜讛讜讗 诪讬 砖注讜讘讚 诇讗诇讬诇讬诐 讜诇爪讘讗 讛砖诪讬诐 砖诪讗讞专 砖讛讜讗 讻讜驻专 讘注讬拽专 讛讬讗讱 讗谞讜 诪诇诪讚讬谉 讗讜转讜 转讜专讛 讜注诇 讝讛 谞讗诪专 诪讙讬讚 讚讘专讬讜 诇讬注拽讘 讜讻讜' 诇讗 注砖讛 讻谉 诇讻诇 讙讜讬:



诇注讜诇诐 讬讛讗 讗讚诐 谞砖诪注 诇诪讜讻讬讞讬讜 讜讗驻讬' 讙讚讜诇讬诐 诇拽讟谞讬诐 诪讛诐 讻"砖 拽讟谞讬诐 诇讙讚讜诇讬诐 讜讻诇 砖讗讬谉 拽讟谞讬诐 谞砖诪注讬诐 诇讙讚讜诇讬诐 讛专讬 讝讛 驻讜专注谞讜转 诪讜讻谞转 讜讘诇讗讬 讛注讜诇诐 讚专讱 讛注专讛 讗诪专讜 讬"讞 拽诇诇讜转 拽诇诇 讬砖注讬讛 讗转 讬砖专讗诇 讜诇讗 谞转拽专专讛 讚注转讜 注讚 砖讗诪专 讬专讛讘讜 讛谞注专 讘讝拽谉 讜讻诇 砖讻谉 讻砖注诪讬 讛讗专抓 讗讬谞诐 谞砖诪注讬' 诇转诇诪讬讚讬 讞讻诪讬诐 讜讛讜讗 砖讚专砖讜 讬讘讗 讛诪谞讜注专 诪谉 讛诪爪讜转 讜讬专讛讘 讘诪讬 砖诪诇讗 诪爪讜转 讻专诪讜谉:



讜讻谉 讻砖爪专讜转讬讜 砖诇 讗讚诐 转拽驻讜转 诇讗 讬讛专讛专 讗讞专 诪讚讜转讬讜 砖诇 诪拽讜诐 讜讻"砖 砖诇讗 讬讛讗 诇讘讜 驻讜谞讛 诪讗诇讛讬讜 讘讻讱 讜讛讜讗 砖讗诪专讜 讗驻讬' 讘砖注转 讻砖诇讜谞讛 砖诇 讬专讜砖诇诐 诇讗 驻住拽讜 诪诪谞讛 讘注诇讬 讗诪谞讛:



讻讘专 讘讬讗专谞讜 讘诪砖谞讛 砖专讗讜讬 诇讞讻诐 诇讛住转讬专 讚讘专讬诐 讛专讗讜讬讬诐 诇讛住转讬专 讜讛讜讗 砖讗诪专讜 讚专讱 住诪讱 讚讘砖 讜讞诇讘 转讞转 诇砖讜谞讱 讚讘专讬诐 讛诪转讜拽讬诐 诪讚讘砖 讜讞诇讘 讬讛讬讜 转讞转 诇砖讜谞讱 讜讻谉 讻讘砖讬诐 诇诇讘讜砖讬讱 讚讘专讬诐 砖讛诐 讻讘砖讜谞讜 砖诇 注讜诇诐 讬讛讬讜 转讞转 诇讘讜砖讱:





转讜住驻讜转 专讬"讚

讗诪专讜 诇讬' 转谞讬谞谉 注讚 讜讬讗诪专 讗诇讬 讘谉 讗讚诐 讗诪专 诇讛讜 讛谉 讛谉 诪注砖讛 诪专讻讘讛 驻讬专讜砖 讛诪讜专讛 讗诐 注讚 讻讗谉 砖谞讬转诐 讛讻诇 砖谞讬转诐 砖砖谞讬 诪拽专讗讜转 讛诇诇讜 砖讛谉 讜讗专讗 讻注讬谉 讛讞砖诪诇 讜讙讜诪专 讻诪专讗讛 讛拽砖转 讛诐 讛诐 砖讛拽驻讬讚讜 讞讻诪讬诐 诪诇讚讜专砖诐 砖讛诐 讛诪讚讘专讬诐  讛砖讻讬谞讛 讜拽砖讬讗 诇讬 讗诐 注讚 砖诐 砖谞讜 诪讛 讛讬讜 砖讜讗诇讬诐 诇专讘 讬讜住祝 讛诇讗 诪砖诐 讜讗讬诇讱 讗讬谉 注讜讚 诪注砖讛 注诪专讻讘讛 讜谞"诇 诇驻专砖 讚讛讗讬 转谞讬谞谉 讛讜讗 砖讛讬讜 砖讜谞讬诐 讻诇 讛讘专讬讬转讗 注讚 讜讬讗诪专 讗诇讬 讘谉 讗讚诐 讜讗诇 讛讬讜 讬讜讚注讬诐 驻讬专讜砖讛 讜讛讬讜 砖讜讗诇讬诐 诪专讘 讬讜住祝 砖讬驻专砖讛 诇讛诐 讜讗诪专 诇讛谉 讛谉 讛谉 注讬拽专 诪注砖讛 诪专讻讘讛 砖讗住专讜 讞讻诪讬诐 诇讚讜专砖诐 讜诪砖讜诐 讚讗诪专 诇讛谉 讛谉 讛谉 诪注砖讛 诪专讻讘讛 诪拽砖讛 讚讗讬谞谉 讗诇讗 注讚 讜讗专讗 讻注讬谉 讛讞砖诪诇:





诪讛专砖"讗 - 讞讬讚讜砖讬 讗讙讚讜转

 诪讜驻诇讗 诪诪讱 讘诇 转讚专讜砖 讜讘诪讻讜住讛 讻讜'. 讛讻驻诇 讘讝讛 谞专讗讛 砖专诪讝 讗讻诇 讛"诪 讚诪转谞讬转讬谉 讘诪讜驻诇讗 讛讬讬谞讜 讘诪注砖讛 讛诪专讻讘讛 诪讛 诇诪注诇讛 讜诪讛 诇诪讟讛 讻讜' 讗诇 转讚专讜砖 讜讘诪讻讜住讛 诪诪讱 讙诐 讘诪注砖讛 讘专讗砖讬转 讗诇 转讞拽讜专 诪讬 砖讗讬谞讜 讘拽讬 讘讟讘注讬 诪注砖讛 讘专讗砖讬转 讗讱 讘诪讛 砖讛专砖讬转 讛转讘讜谞谉 讗诪专 讛转讘讜谞谉 讘诇砖讜谉 爪讬讜讜讬 讻诪"砖 讛讞讜拽专讬诐 讜讛驻诇讜住讜驻讬诐 讚讬砖 诇讗讚诐 诇讞拽讜专 注诇 诪爪讬讗讜转讜 诪转讜讱 讛讘专讜讗讬诐 砖讘注讜诇诐 讜讗讬谉 诇讱 注住拽 讘谞住转专讜转 讚讛讬讬谞讜 讘住转专讬 注专讬讜转 讻讚讗诪专讬谞谉 诇注讬诇: 


讘砖注讛  砖讗诪专 讗注诇讛 讙讜' 讗讚诪讛 诇注诇讬讜谉 讻讜'. 诇注讬诇 诪讬谞讬讛 讻转讬讘 讻讬 讛讗讬 讙讜讜谞讗 讜讗诪专转 讘诇讘讘讱 讛砖诪讬诐 讗注诇讛 讙讜' 讗讘诇 讗驻砖专 诇驻专砖 注诇 专拽讬注 专讗砖讜谉 诪砖讗"讻 讛讻讗 讚讻转讬讘 讗讚诪讛 诇注诇讬讜谉 讙讜' 讻诪讜 砖讛砖讬讘 诇讜 注诇 讝讛 讜讛诇讗 诪谉 讛讗专抓 注讚 诇专拽讬注 讻讜' 讜讘讬谉 讻诇 专拽讬注 讜专拽讬注 讻讜' 诇诪注诇讛 诪讛谉 讻住讗 讛讻讘讜讚 讻讜': 


谞诪专讜讚  讛专砖注 砖讛诪专讬讚 注讜诇诐 讻讜诇讜 注诇讬讜 讻讜'. 讻诪"讚 讘驻' 讻讬爪讚 诪注讘专讬谉 讗诪专驻诇 砖诪讜 讜谞拽专讗 砖诪讜 谞诪专讜讚 砖讛诪专讬讚 讻讜'. 讜讛讬讬谞讜 讘讚讜专 讛驻诇讙讛 讻驻专砖"讬 讘讞讜诪砖 讜谞讘讜讻讚谞爪专 诇讗讜 讘谉 讘谞讜 讛讬讛 讻诪"砖 讛转讜住' 讗诇讗 注"砖 砖讝讛 谞"谞 讗诪专 讗注诇讛 注诇 讘诪转讬 注讘 讙讜' 讜谞诪专讜讚 砖讛诪专讬讚 讘诪诇讻讜转讜 讗转 讚讜专 讛驻诇讙讛 讗诪专 讙"讻 诇注诇讜转 诇砖诪讬诐 讻诪"砖 讛讘讛 谞讘谞讛 诇谞讜 注讬专 讜诪讙讚诇 讜专讗砖讜 讘砖诪讬诐 讙讜' 讻诪驻讜专砖 讘驻专拽 讞诇拽 谞注诇讛 讜谞讻谞讜 讘拽专讚讜诪讜转 讻讜' 注"砖 讜讛转讜住驻讜转 驻讬专砖讜 讘注"讗: 


讜专讙诇讬  讛讞讬讜转 讻谞讙讚 讻讜诇谉 讻讜'. 驻讬专砖讜 讘转讜住' 注"驻 讛拽诇讬专 砖讬住讚 讘拽讚讜砖讛 讚诪讜住祝 专"讛 砖讬砖 讟"讜 驻注诪讬诐 转"拽 注讚 专讙诇讬 讛讞讬讜转 诇诪谞讬谉 讝' 专拽讬注讬诐 讜讞' 讗讜讬专讬诐 讜住讬' 专讙诇讬讛诐 专讙诇 讬砖专讛 讗讜转讬讜转 砖"专 讬"讛 讚讛讬讬谞讜 讬"讛 驻注诪讬诐 砖"专 讜爪"诇 讞' 讗讜讬专讬诐 讛讬讬谞讜 诪讛讗专抓 注讚 诇砖诪讬诐 讗讜讬专 讗' 讜讝' 专拽讬注讬诐 讜砖砖讛 讗讜讬专讬诐 讘讬谉 讛专拽讬注讬诐 讛专讬 讬"讚 讜讻祝 专讙诇 转"拽 讞砖讬讘 诇讬讛 讗讜讬专 讜讛专讬 讟"讜 驻注诪讬诐 转"拽 诪讬讛讜 讛讗 讚讗诪专 讛讻讗 专讙诇讬 讞讬讜转 讻谞讙讚 讻讜诇谉 讻讜' 诪砖诪注 讻谞讙讚 讻诇 讛谞讬 转"拽 讚谞拽讟 讜爪"诇 讻祝 专讙诇 讞讬讜转 诇讗讜 讛讬讬谞讜 专讙诇讬 讛讞讬讜转 讙诐 诪讬住讜讚 讛拽诇讬专 讜讞讬讜转 讗砖专 讛谞讛 诪专讜讘注讜转 谞专讗讛 讚讘讚' 讞讬讜转 讛谞讜砖讗讜转 讗转 讻住讗 讛讻讘讜讚 诪砖转注讬 讜讗"讻 拽专谞讬 讛讞讬讜转 讻谞讙讚 讻讜诇诐 讚谞拽讟 讛讻讗 讛诐 拽专谞讬 讛砖讜专 砖讘讻住讗 讚讘砖讗专 讛讞讬讜转 诇讗 砖讬讬讱 拽专谞讬: 


讗讱  讗诇 砖讗讜诇 转讜专讚 讗诇 讬专讻转讬 讘讜专 讻讜'. 专"诇 谞砖诪转讜 讗诇 砖讗讜诇 砖讛讜讗 讙讬讛谞诐 转讜专讚 讜讙讜驻讜 讗诇 讬专讻转讬 讘讜专 诇讗 拽讗诪专 讗诇 讘讜专 讗诇讗 讗诇 讬专讻转讬 讘讜专 讻诪驻讜专砖 讘拽专讗 讜讗转讛 讛砖诇讻转 诪拽讘专讱 讙讜' 砖诇讗 讬讛讬讛 谞拽讘专 讘拽讘专讜 讗讱 砖讬讛讬讛 谞砖诇讱 诪讞讜抓 诇讘讜专 讚讛讬讬谞讜 诇讬专讻转讬 讘讜专: 


专讗砖讬  驻专拽讬诐 讻讜'. 驻专砖"讬 专讗砖讬 驻专砖讬讜转 砖讘讛 注讻"诇 专"诇 专讗砖讬 驻专砖讬讜转 砖讘诪注砖讛 诪专讻讘讛 讚讬讞讝拽讗诇 讻讚诇拽诪谉 注讚 讜讗专讗 诪住专讬谞谉 专讗砖讬 驻专拽讬诐 讻讜': 


讗诇讗  诇讗讘"讚 讻讜' 讛讬讬谞讜 诇讬讞讬讚 讘讚讜专讜. 讜讬砖 诇讚拽讚拽 讚讛讬讗讱 讗专"讬 讘住诪讜讱 诇专"讗 转讗 讗讙诪专讱 讘诪注砖讛 诪专讻讘讛 讜讛讗 专"讗 诇讗 讛讬讛 讗讘"讚 讜诇诇讬砖谞讗 讚拽讗诪专 讜诇讻诇 诪讬 砖诇讘讜 讚讜讗讙 谞讬讞讗 讚专"讗 讜讚讗讬 诇讘讜 讚讜讗讙 讛讬讛 讗讘诇 诇讛讗讬 诇讬砖谞讗 讘转专讗 讚拽讗诪专 讜讛讜讗 砖诇讘讜 讚讜讗讙 讚讘注讬 转专转讬 拽砖讛 讚专"讗 诇讗讜 讗讘"讚 讛讬讛 讜讬"诇 讚讻讜诇讛 诪诇转讗 讚讛讻讗 诇讗 讗讬讬专讬 讗诇讗 讚讙诐 讘诪讬 砖讗讬谞讜 讞讻诐 讜诪讘讬谉 诪讚注转讜 讚诪"诪 讘讗讘"讚 讜诇诪讬 砖诇讘讜 讚讜讗讙 诪讜住专讬谉 诇讜 专"驻 讗讘诇 诇诪讬 砖讞讻诐 讜诪讘讬谉 诪讚注转讜 诪讜住专讬谉 诇讜 讙诐 诪注砖讛 诪专讻讘讛 讙讜驻讛 讜专"讗 讚诇拽诪谉 讞讻诐 讜诪讘讬谉 诪讚注转讜 讛讬讛 讜讛讻讬 诪讜讻讞 诪转讜讱 讛住讜讙讬讗: 


讗讬谉  诪讜住专讬谉 讻讜'. 讗诇讗 诇诪讬 砖讬砖 讘讜 讛' 讚讘专讬诐 砖专 讞诪砖讬诐 讜谞砖讜讗 讻讜' 讬驻讜专砖 诇拽诪谉: 


讗讬谉  诪讜住专讬谉 讚"转 诇注讜讘讚讬 讻讜讻讘讬诐 讻讜'. 诇讗 拽讗诪专 讗讬谉 诪诇诪讚讬谉 转讜专讛 诇注讜讘讚讬 讻讜讻讘讬诐 讚讛讗 讜讚讗讬 讘讝' 诪爪讜转 讚讬讚讛讜 诪诇诪讚讬谉 讗讜转谉 讜讘砖讗专 诪爪讜转 讛转讜专讛 注讜讘讚 讻讜讻讘讬诐 讛诇讜诪讚 讗讜转讛 讞讬讬讘 讘谞驻砖讜 讗诇讗 讚讛讻讗 谞诇诪讚 诪注谞讬谞讜 讚讗讬谉 诪讜住专讬谉 诇注讜讘讚讬 讻讜讻讘讬诐 讛讬讬谞讜 讟注诐 讜住讜讚 讛诪爪讜转 讜讗驻讬' 讘讝' 诪爪讜转 砖诇讛诐 讗讬谉 诪讜住专讬谉 诇讛诐 住讜讚谉 讜讟注诪谉 讜注"讝 诪讬讬转讬 诇讬讛 诪拽专讗 讚讻转讬讘 诪讙讬讚 讚讘专讬讜 诇讬注拽讘 讜讙诐 讟注诐 讞拽讬诐 讜诪砖驻讟讬诐 讙讜' 讚讛讬讬谞讜 讞拽讬诐 讜诪砖驻讟讬诐 砖诇 讚转 讛讗诇讛讬诐 讜诇讗 讻谉 注砖讛 诇讻诇 讙讜讬 讚讙诐 诪砖驻讟讬诐 讜讚转 讛谞讬诪讜住讬转 砖诇讛诐 砖讞讬讬讘讬诐 诇拽讬讬诐 砖讛讚讬谞讬谉 讛讜讗 讗' 诪讝' 诪爪讜转 砖谞爪讟讜讜 讘谞讬 谞讞 诪"诪 讘诇 讬讚注讜诐 讟注诪诐 讜住讜讚 讛注谞讬谞讬诐 讜讘讝讛 讬转讬讬砖讘 拽讜砖讬转 讛转讜住' 讘砖诐 专"讗: 


转讗  讗讙诪专讱 诪注砖讛 诪专讻讘讛 讗"诇 诇讗 拽砖讗讬 讻讜'. 诪讻讗谉 转砖讜讘讛 诇讗讜转谉 讗谞砖讬诐 砖讘讚讜专 讛讝讛 砖诪讘诇讬诐 讻诇 讬诪讬讛诐 讘讞讻诪转 讛拽讘诇讛 讙诐 讘讬诇讚讜转诐 讜讗诐 讛讞讻诪讛 讛讛讬讗 讞讻诪转 讛拽讘诇讛 讗讬谞讜 谞讜讙注 讘诪注砖讛 诪专讻讘讛 诇讗 讬讚注谞讗 诇诪讛 诇讗 讛讜讝讻专讛 讝讜 讛讞讻诪讛 讘砖讜诐 诪拽讜诐 诇讗 讘诪砖谞讛 讜诇讗 讘转诇诪讜讚 讜讘转讜住驻转讗 讜讘诪讻讬诇转讗 讜讘住驻专讗 讜讘住驻专讬 讜诇驻讬 讛谞专讗讛 砖讞讻诪讛 讝讜 谞讜讙注转 讘诇诪注诇讛 诪诪注砖讛 诪专讻讘讛 讜讬讜转专 专讗讜讬 诇讛住转讬专讛 讜诇讗 诇讙诇讜转讛 讜讘驻' 讬' 讬讜讞住讬谉 讗诪专转讬 讘讝讛 砖讬砖 诇诪讞讜转 讘讬讚 讛讚讜专砖讬诐 讘讞讻诪讛 讝讜 讘专讘讬诐 讙诐 讘住讜讚 讛砖诐 注"砖: 


讗"诇  讗讬 讝讻讗讬 讙诪讬专转讛 诪专"讬 专讘讱 讻讜'. 讙诐 诪讝讛 专讗讬谞讜 砖讛讬讜 诪专讞拽讬谉 注爪诪谉 诪诇诇诪讜讚 讙诐 诇诇诪讚 讞讻诪讛 讝讜 讜讘拽诇 讚讞讛 专"讗 讗转 专"讬 砖讗"诇 诇讗 拽砖讗讬 讜诇专讘讬 讗住讬 讚讞讛 讜讗诪专 诇讬讛 讗讬 讝讻讗讬 讻讜' 讜专讘 讬讜住祝 讚讞讛 住讘讬 讚驻讜诪讘讚讬转讗 诪诇诇诪讚谉 讜讗"诇 讚转谞讬谞讗 讘讛讜 讚讘砖 讜讞诇讘 讙讜': 


住讘讬  讚驻讜诪讘讚讬转讗 讻讜' 讗"诇 诇讙诪讜专 诇谉 诪专 诪注砖讛 诪专讻讘讛 讻讜'. 住讘讬 讚驻讜诪讘讚讬转讗 诪驻讜专砖 讘住谞讛讚专讬谉 砖讛诐 专讘 讬讜讚讗 讜专讘 注讬谞讗 讜专"诇 诇讬讙诪专 诇谉 讛讬讬谞讜 诇讻"讗 讘讬讞讬讚讜转 讻讚转谞谉 讘诪转谞讬' 讚讗驻讬' 诇讞讻诐 讜诪讘讬谉 诪讚注转讜 讗讬谉 讚讜专砖讬谉 讗诇讗 诇讬讞讬讚 讜讗"诇 转谞讬谞讗 讘讛讜 讚讘砖 讜讞诇讘 转讞转 讙讜' 专讬砖讗 讚拽专讗 谞驻转 转讟讜驻谞讛 砖驻转讜转讬讱 讛讚专砖 谞拽专讗 讻诇讛 讘讻"诪 讜讗诪专 谞讜驻转 转讟讜驻谞讛 砖驻转讜转讬讱 讘转讜专讛 讘讚专砖 讻诇讛 讗讱 讛讜讬 讝讛讬专 砖讬讛讜 讚讘砖 讜讞诇讘 讻讜' 砖讛谉 住讜讚讜转 诪注砖讛 诪专讻讘讛 讬讛讬讛 转讞转 诇砖讜谞讱 讜诇讗 讬爪讗讜 诪讞讜抓 诇砖驻讛 诇讛砖诪讬注 诇专讘讬诐. 讜专"讗 讗诪专 诪讛讻讗 讻讘砖讬诐 诇诇讘讜砖讱 讙讜' 讻讘专 诪驻讜专砖 讘讻"诪 砖讻诇 住驻专 诪砖诇讬 诪砖诇 讛讜讗 讜讻讜讜谞转讜 注诇 讛谞诪砖诇 讜讛谞讬 拽专讗讬 讚诇注讬诇 诪讬谞讬讛 讬讚讜注 转讚注 驻谞讬 爪讗谞讱 讙讜' 讛谞诪砖诇 注诇 讛转诇诪讬讚讬诐 讜砖讬转 诇讘讱 诇注讚专讬诐 诇诇诪讚诐 讛讬讟讘 讜讗诪专 诇专讘 讜诇转诇诪讬讚讬讜 砖诇讗 讬讛讬讜 诪转讙讗讬诐 讘诇诪讜讚诐 讻讬 诇讗 诇注讜诇诐 讬讛讬讛 讞讜住谉 讜讗诪专 讙诇讛 讞爪讬专 讙讜' 讛谞诪砖诇 讘谞讙诇讛 砖诇 讛转讜专讛 讜诪住讬讬诐 讘讬讛 讘谞住转专 讛转讜专讛 砖讛诐 讻讘砖讜谞讜 砖诇 注讜诇诐 讬讛讬讛 转讞转 诇讘讜砖讱 讛诪砖诇 砖转住转讬专 讗讜转谉 讜诇讗 转讙诇讛 讗讜转谉 诇讗讞专讬诐: 


讗诪专讜  诇讬讛 转谞讬谞谉 讘讛讜 注讚 讜讬讗诪专 讗诇讬 讙讜'. 讬砖 诇讚拽讚拽 讚诪砖诪注 讚诪注砖讛 诪专讻讘讛 讛诐 驻专砖讬讜转 讚转讞诇转 讬讞讝拽讗诇 讜讻讬讜谉 讚转谞讜 讘讛讜 讛谞讬 住讘讬 讚驻讜诪讘讚讬转讗 注讚 讜讬讗诪专 讗诇讬 讘谉 讗讚诐 讙讜' 诪讛 讘拽砖讜 诪诪谞讜 诇诇诪讜讚 注讜讚 砖讛专讬 砖诐 住讬讜诐 注谞讬谉 诪注砖讛 诪专讻讘讛 讜诇讬讻讗 诇诪"讚 讘住诪讜讱 砖讬讛讬讛 诪讻讗谉 讜讗讬诇讱 诪注砖讛 诪专讻讘讛 讜讬"诇 讚讛讗 讚拽讗诪专讬 讚转谞讬谞谉 讘讛讜 注讚 讜讬讗诪专 讗诇讬 讙讜' 讛讬讬谞讜 讚讬讚注讬 讘讬' 讘专讗砖讬 驻专拽讬诐 讜讛诐 讘拽砖讜 诪诪谞讜 诇讙诪讜专 诪诪谞讜 讻讜诇讛 诪诇转讗 讻诪"砖 诇讙诪讜专 诇谉 诪专 诪注砖讛 诪专讻讘讛 讻讜' 讜讛讜讗 砖讗"诇 讛谉 讛谉 诪注砖讛 诪专讻讘讛 专"诇 讚讚讬 诇讛诐 讘讻讱 讘专"驻: 


注讚  讜讗专讗 讘转专讗 讻讜' 注讚 讛讞砖诪诇 讻讜'. 转专讜讬讬讛讜 讻讜讜谞讜 诇讛讗讬 拽专讗 讜讗专讗 讻注讬谉 讞砖诪诇 讙讜' 讗诇讗 讚诇诪"讚 注讚 讜转专讗 讛讬讬谞讜 讚诪诇转 讞砖诪诇 诇讗 讛讜讛 讘讻诇诇 讜诇诪"讚 注讚 讞砖诪诇 讛讜讛 讘讻诇诇 讻驻专砖"讬 讜诪讬讛讜 诪诇转 讞砖诪诇 讻转讬讘 讙"讻 讘专"驻 讚诪注砖讛 诪专讻讘讛 讚讻转讬讘 讜诪转讜讻讛 讻注讬谉 讛讞砖诪诇 讙讜' 讜讬"诇 讚讛讻讗 诇讗 谞转讻讜讬谉 讗诪诇转 讞砖诪诇 诇讞讜讚 讗诇讗 讗讻讜诇讬讛 讛讗讬 拽专讗 讞砖诪诇 讻诪专讗讛 讗砖 讘讬转 诇讛 讙讜': 


砖讛讬讜  讚讘专讬讜 住讜转专讬谉 讚"转 讻讜'. 注讬讬谉 驻专砖"讬 讛讻讗 讗讘诇 讘驻"拽 讚砖讘转 驻讬' 讚"转 讻讙讜谉 谞讘讬诇讛 讜讟专讬驻讛 讙讜' 诇讗 讬讗讻诇讜 讛讻讛谞讬诐 讙讜' 讛讗 讬砖专讗诇 讗讜讻诇讬谉 讻讜' 注"砖: 


讗诐  讝讛 讞讻诐 讻讜' 专"诇 讗诐 讝讛 讛拽讟谉 讞讻诐 讻诇 讛拽讟谞讬诐 讞讻诪讬诐 讚讙讚讜诇讬诐 讗讬谉 诇讞讜砖 讻讚拽讗诪专讬' 诇注讬诇 砖讗谞讬 讬谞讜拽讗 讚诇讗 诪讟讬 讝讬诪谞讬讛:





专砖"砖

讙诪专讗 讘谉 讘谞讜 砖诇 谞诪专讜讚. 注讬' 讘转讜住'. 讜讛讟"讗 讻"注 讚诇讗 讬转讻谉 砖注"砖 诪注砖讬讜 讬拽专讗 讘谉 讘谞讜. 讜讛讘"讗 讻转讘 讛专讬 诪爪讬谞讜 讚讗祝 讘谉 拽讜专讗 注"砖 诪注砖讬讜 讻讜'. 讜诇"谞 讚讬讜转专 讬转讻谉 诇拽专讗讜 讘谉 注"砖 诪注砖讬讜 讻诪讜 讘谉 讘诇讬注诇 讘谉 讞讬诇 讜讚讜诪讬讛谉. 诪诇拽专讗讜 讘谉 讘谞讜:



讙诪' 砖诐 专讘 讬讜住祝 讛讜讛 讙诪讬专 诪注砖讛 讛诪专讻讘讛 讻讜' 讛讜讜 转谞讜 讘诪注砖讛 讘专讗砖讬转. 谞"诇 诪砖讜诐 讚诪注砖讛 诪专讻讘讛 讗讬谞讜 谞讻转讘 讘住驻专 讻诇诇 诪砖讜诐 砖诪讗 讬诇诪讜讚 诪诪谞讜 诪讬 砖讗讬谞讜 专讗讜讬 诇讛诪住专 诇讜 讗祝 专讗砖讬 驻专拽讬诐 讻讚诇注讬诇. 讗讘诇 诪注砖讛 讘专讗砖讬转 讛讬讛 谞讻转讘 讘住驻专. 讜诇讻谉 讘诪注砖讛 诪专讻讘讛 讗诪专 讙诪讬专 讜专"诇 讘注诇 驻讛 (讜注讜讚 讬砖 诇讜诪专 讚专讘 讬讜住祝 讛讬讛 住讙讬 谞讛讜专) 讜讘诪注砖讛 讘专讗砖讬转 讗诪专 转谞讜 讚讛讬讬谞讜 讘诪转谞讬转讗 讛讻转讜讘讛. 讜注讬' 专砖"讬 讚"讛 住转专讬 转讜专讛:



转讚"讛 讜专讙诇讬 (讘住讜驻讜). 讜讘讬诪讬讜 诪拽讚砖讬谉 注"驻 讛专讗讬讛 砖诪注讜诇诐 讻讜' 专拽 讻讜' 诪讬讜诐 讗'. 诇讻讗讜专讛 讗讬谞讜 诪讜讘谉 讚讛讗 讙诐 注转讛 讗讬谉 注讜砖讬谉 讘讗"讬 讗诇讗 讬讜诐 讗讞讚. 讜讗讜诇讬 讻讜讜谞转诐 讘转讬讘转 砖诪注讜诇诐 讚讛讬讬谞讜 讗驻讬' 讬讜"讟 砖诇 专讗砖 讛砖谞讛 讚讙诐 讘讗专抓 讬砖专讗诇 注讜砖讬谉 注讻砖讬讜 砖谞讬 讬诪讬诐 讻讚注转 讛专讬"祝 讘驻"拽 讚讘讬爪讛 讜注讬讬谉 讘诪诇讞诪讜转 砖诐. 诪砖讗"讻 讘讝诪谉 砖讛讬讜 诪拽讚砖讬谉 注"驻 讛专讗讬讛 讚诪讬诪讜转 注讝专讗 讜讗讬诇讱 诇"诪 讗诇讜诇 诪注讜讘专. 讜爪"诇 砖讛讬讛 讚专 讘讘讬转 讛讜注讚 注爪诪讜 讗讜 讘转讞讜诪讜 讚讞讜爪讛 诇讜 讗祝 讘讝诪谉 讛专讗讬讛 讛讬讜 注讜砖讬谉 讘' 讬诪讬诐. 讗讞专 讝讛 诪爪讗转讬 讘谞讜"讘 诪"转 讞讗"讞 住讬诪谉 拽讬"讙 讻讚讘专讬诐 讛讗诇讛 讜讘讛讜住驻讛 拽爪转 注"砖:





讘谉 讬讛讜讬讚注

专指砖讈指注 讘旨侄谉 专指砖讈指注, 讘旨侄谉 讘旨职谞讜止 砖讈侄诇 谞执诪职专讜止讚 讛指专指砖讈指注. 驻讬专砖讜 讛转讜住驻讜转 诇讗讜 诪讝专注讜 讛讬讛 讗诇讗 诪注砖讬讜 讚讜诪讬谉 诇讜. 讜谞专讗讛 诇讬 砖诪讜 [谞讘讜讻讚谞爪专=422] 诪住驻专 '讘爪诇 谞诪专讜讚' [422] 讚讻诇 诪讛 砖注砖讛 讝讛 注砖讛 讻诪砖驻讟 讛爪诇. 讜讗讜诪专讛 讗址讱职 讗侄诇 砖职讈讗讜止诇 转旨讜旨专指讚 讗侄诇 讬址专职讻职旨转值讬 讘讜止专 (讬砖注讬讛讜 讬讚, 讟讜) 谞专讗讛 诇讬 讗讜转讬讜转 '讘讜专' 讬砖谞诐 讘砖诐 谞讘讜讻讚谞爪专 讜砖讗专 讗讜转讬讜转讬讜 讛诐 诪住驻专 '讬专讚' 谞诪爪讗 诪住驻专 砖诪讜 讛讜讗 '讬专讚 讘讜专'.



讗值讬谉 诪讜止住职专执讬谉 住执转职专值讬 转旨讜止专指讛, 讗侄诇旨指讗 诇职诪执讬 砖讈侄讬旨值砖讈 讘旨讜止 讞植诪执砖旨讈指讛 讚旨职讘指专执讬诐 (讬砖注讬讛讜 讙, 讙). 谞专讗讛 诇讬 讘住"讚 讘讻讜诇讛讜 讗讬讻讗 讟注诪讗 砖讉址专 讞植诪执砖旨讈执讬诐 讬砖 诇讜 诪砖专转讬诐 专讘讬诐 砖注讜砖讬谉 诇讜 注住拽讬讜 讜诇讻谉 诇讗 讬讛讬讛 诇讘讜 讟专讜讚 讘注住拽讬讜 讗诇讗 讬讛讬讛 驻谞讜讬 诇诇讬诪讜讚 讛转讜专讛. 讜旨谞职砖讉讜旨讗 驻指谞执讬诐 专讜爪讛 诇讜诪专 讗讬谞讜 讻注住谉 讚讛讻注住 诪讻讜谞讛 讘砖诐 驻谞讬诐 讚讻转讬讘 驻指旨谞址讬 讬值诇值讻讜旨 讜址讛植谞执讞止转执讬 诇指讱职 (砖诪讜转 诇讙, 讬讚) 诇讻谉 讛讻注住 谞讬讻专 讘驻谞讬诐 讜诪讬 砖讗讬谞讜 专讙讝谉 谞拽专讗 '谞砖讜讗 驻谞讬诐' 讜讝讛讜 爪讜专讱 诇注谞讬谉 讛诇讬诪讜讚 讚讻注住谉 讞讻诪转讜 诪住转诇拽转 讜谞驻砖讜 谞讟专驻转 讜讗讬讱 讬砖讬讙 讛诇讬诪讜讚.
讜职讬讜止注值抓 讝讛 讛诪讘讬谉 讚讘专 诪转讜讱 讚讘专 讻讬 住转专讬 转讜专讛 诪讜住专讬诐 讗讜转诐 讘专诪讝 讜讛砖讜诪注 讬讘讬谉 讚讘专 诪转讜讱 讚讘专. 讜址讞植讻址诐 讞植专指砖执讈讬诐 诪诇砖讜谉 讗址诇 转址旨讞植专止砖讈 注址诇 专值注植讱指 专指注指讛 (诪砖诇讬 讙, 讻讟) 砖讬讜讚注 诇讞砖讜讘 诪讬 专讗讜讬 诇诇诪讚讜 讜诪讬 讗讬谞讜 专讗讜讬 砖诇讗 讬诇诪讚 诪讗谞砖讬诐 砖讗讬谞诐 诪讛讜讙谞讬诐.
讜旨谞职讘讜止谉 诇指讞址砖讈 讚讬讚注 诇讗砖转诪专讗 讗专讞讜讬 讜讻诪讜 砖讗诪专讜 注诇 专砖讘"讬 注"讛 讘住讘讗 讚诪砖驻讟讬诐 讚祝 拽' 讘专讬讛 讚讬讜讞讗讬 讬讚注 诇讗砖转诪专讗 讗专讞讜讬, 讜驻讬专砖 专讘讬谞讜 讝"诇 讘砖注专 诪讗诪专讬 专砖讘"讬 讛讻讜谞讛 讚讻诇 讗讜转诐 砖讛诐 诪讗讜专 诪拽讬祝 讬砖 讘讛诐 讻讞 诇讚讘专 讘住讜讚讜转 讛转讜专讛 讚专讱 讻讬谞讜讬 讜讛注诇诐 讙讚讜诇 讻讚讬 砖诇讗 讬讜讘谞讜 讗诇讗 诇诪讬 砖专讗讜讬 诇讛讘讬谞诐 讜诇讻谉 谞讬转谉 专砖讜转 诇专砖讘"讬 诇讻转讜讘 住驻专 讛讝讜讛专 讜诇讗 谞讬转谉 专砖讜转 诇专讘讜转讬讜 讗讜 诇专讗砖讜谞讬诐 砖拽讚诪讜 诇讜 讜讛讟注诐 讘砖讘讬诇 砖诇讗 讛讬讛 讘讛诐 讻讞 诇讛诇讘讬砖 讛讚讘专讬诐 讻诪讜讛讜 注讚 讻讗谉 诇砖讜谞讜. 讜诇讝讛 讗诪专 讜旨谞职讘讜止谉 诇指讞址砖讈 讻诇讜诪专 砖讬讜讚注 诇诇讞讜砖 讘专诪讝.



讗值讬谉 诪讜止住职专执讬谉 讚旨执讘职专值讬 转旨讜止专指讛 诇职注讜止讘值讚 讻旨讜止讻指讘执讬诐. 讛拽砖讜 讛转讜住驻讜转 讜讛诇讗 讘诇讗讜 讛讻讬 讞讬讬讘 诪讬转讛? 讜讗诐 转讗诪专 讚讗讬讬专讬 讘砖讘注 诪爪讜转 讚讬讚讛讜 讝讛 诪讜转专 注讬讬谉 砖诐. 讜谞专讗讛 诇讬 讘住"讚 诇注讜诇诐 拽讗讬 讛讻讗 注诇 砖讘注 诪爪讜转 讚讬讚讛讜 讚讗讬谞讜 诪讜转专 讗诇讗 专拽 诇讜诪专 诇讛诐 讛诇讻讜转 驻住讜拽讜转 讝讛 讗住讜专 讜讝讛 诪讜转专 讗讘诇 讗讬谞讜 诪讜转专 诇诪住讜专 诇讛诐 讟注诪讬诐.
讜注讜讚 谞专讗讛 诇讬 讘住"讚 讛讗讬 讚讘专讬 转讜专讛 讚讗住专 讻讗谉 讗讬谞讛 注诇 讛诇讻讜转 讚讙讜驻诐 转讜专讛 讗诇讗 注诇 注谞讬讬谞讬 讞讻诪讛 讜讚专讱 讗专抓 砖讬砖 诇讛诐 专诪讝 讘转讜专讛 讻讛讱 讚讗诪专讜 谞讞砖 诇讻诪讛 诪讜诇讬讚? 诇砖讘注讛 砖谞讬诐! 讜讗诪专 诇讜 专讘谉 讙诪诇讬讗诇 诇专讘讬 讬讛讜砖注 诪谞讗 诇讬讛? 讜讗诪专 讗谞讞谞讜 诇诪讬讚讬谉 讝讛 诪谉 讛讻转讜讘 讘转讜专讛 讙讘讬 谞讞砖 讗指专讜旨专 讗址转指旨讛 诪执讻指旨诇 讛址讘职旨讛值诪指讛 讜旨诪执讻止旨诇 讞址讬址旨转 讛址砖指旨讉讚侄讛 (讘专讗砖讬转 讙, 讬讚) 讜讻讜' 讜讻谞讝讻专 讘诪讚专砖 专讘讗 (讘专讗砖讬转 专讘讛 讻, 讚) 讚讗诇讜 讛诐 讚讘专讬讛 讞讬爪讜谞讬讬讛 讗讱 诇讜诪讚讬谉 讗讜转诐 诪驻住讜拽讬 讛转讜专讛 讚讗住讜专 诇诪住讜专 讗讜转诐 诇注讜讘讚讬 讻讜讻讘讬诐 讜诪讝诇讜转 诇讜诪专 诇讜 讚讘专 讝讛 讬讜爪讗 诪驻住讜拽 驻诇讜谞讬 讻讱 讜讻讱 讜讚讘专 讝讛 讬讜爪讗 诪驻住讜拽 驻诇讜谞讬 讻讱 讜讻讱. 讻讬 讘讗诪转 讗讬谉 诇讱 讚讘专 砖讗讬谞讜 谞专诪讝 讘转讜专讛 讜讻诪讜 砖讗诪专 讛转谞讗 (诪砖谞讛 讗讘讜转 讛, 讻讘) '讛植驻指讱职 讘指旨讛旨 讜址讛植驻指讱职 讘指旨讛旨 讚职旨讻止诇指旨讗 讘指讛旨' 讜讻谉 谞诪讬 讬砖 注谞讬讬谞讬诐 砖诇 讚专讱 讗专抓 砖讛诐 谞诇诪讚讬诐 诪驻住讜拽讬 讛转讜专讛 讻讛谞讱 讛谞讝讻专讬诐 讘讙诪专讗 讚拽诪讗 (讘讘讗 拽诪讗 爪讘:) 诪谞讗 讛讗 诪讬诇转讗 讚讗诪专讬 讗讬谞砖讬 讜讬诇讬祝 诇讻诇讛讜 诪拽专讗讬 讚讗住讜专 诇诇诪讚 诇注讜讘讚讬 讻讜讻讘讬诐 讜诪讝诇讜转 讗讬讱 讚讘专 讝讛 讬讜爪讗 诪讝讛 讛驻住讜拽 讜讚讘专 讝讛 诪驻住讜拽 讝讛.
讜注讜讚 谞专讗讛 诇讬 讞讬讜讘 诪讬转讛 讛讜讗 注诇 驻住讜拽讬诐 砖诇 讛诇讻讜转 讗讱 讻讗谉 讗讬讬专讬 注诇 住驻讜专讬 讚讘专讬诐 讗砖专 讘住驻专 讘专讗砖讬转 讻讜诇讜 砖讗讬谉 讘讛诐 讛诇讻讜转 讚讗住讜专 诇诪讜住专诐 诇注讜讘讚讬 讻讜讻讘讬诐 讜诪讝诇讜转.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 转讬专抓 讚讚讜拽讗 讘讛诇讻讜转 讬砖 讞讬讜讘 诪讬转讛 讗讘诇 讘讻诇诇讬诐 砖讚讜专砖讬诐 讘讛诐 驻住讜拽讬 转讜专讛 讻讛谞讱 讻诇诇讬 讚讬"讙 诪讬讚讜转 讜讻讬讜爪讗 讘讛诐 讗讬谉 讞讬讜讘 诪讬转讛 讗诇讗 专拽 讗讬住讜专讗 讗讬讻讗, 注讚 讻讗谉 讚讘专讬讜 谞专"讜.



(砖讬专 讛砖讬专讬诐 讚, 讬讗) "讚旨职讘址砖讈 讜职讞指诇指讘 转旨址讞址转 诇职砖讈讜止谞值讱职"; 讚旨职讘指专执讬诐 砖讈侄讛值谉 诪职转讜旨拽执讬诐 诪执讚旨职讘址砖讈 讜职讞指诇指讘, 讬执讛职讬讜旨 转旨址讞址转 诇职砖讈讜止谞职讱指. 谞专讗讛 诇讬 讘住"讚 转讞转 讗讜转讬讜转 诇砖讜谉 砖讛诐 讛讬讜爪讗讬诐 讘诪讘讟讗 讬砖 讗讜转讬讜转 住转诐 讜诇讝讛 讗诪专 讬执讛职讬讜旨 转旨址讞址转 诇职砖讈讜止谞职讱指 讻诇讜诪专 注砖讛 讗讜转诐 讻驻讬 讛专诪讝 讛专诪讜讝 转讞转 诇砖谉.
讗讜 讬讜讘谉 讘住"讚 讛讚讬讘讜专 讬讜爪讗 诇讞讜抓 诪谉 讛砖驻转讬诐 讜砖讬谞讬讬诐 讜诇砖讜谉 讗讱 诪谉 讞讬讱 讜讙专讜谉 讗讬谞讜 谞专讙砖 讛讚讬讘讜专 讘讞讜抓 诇讛砖讜诪注 讜讻驻讬 转讘讜谞转 讛讗讚诐 讛讞讬讱 讜讛讙专讜谉 讛诐 转讞转 讛诇砖讜谉 讜诇讝讛 讗诪专 讬执讛职讬讜旨 转旨址讞址转 诇职砖讈讜止谞职讱指 砖诇讗 转讜爪讬讗诐 诇讞讜抓 诇讛砖诪讬注诐 诇讗讞专讬诐.
讜讗讜诪专讜 诪执讚旨职讘址砖讈 讜职讞指诇指讘 谞专讗讛 诇讬 讘住"讚 讗诐 转注专讘 讗讜转讬讜转 讚旨职讘址砖讈 注诐 讗讜转讬讜转 讞指诇指讘 讬讛讬讛 诪讛诐 砖诇砖讛 转讬讘讜转 讗诇讜 砖讛诐 '砖讞 诇讘 讘讚' 讻诇讜诪专 转诇诪讬讚 讞讻诐 讛谞拽专讗 诇讘 讬讛讬讛 砖讞 注诐 讘讚, 专讜爪讛 诇讜诪专 讗讚诐 讬讞讬讚讬 讜诇讗 注诐 砖谞讬诐 讜拽专讬 诇讛讜 讚讘砖 讜讞诇讘 讻讬 诪住驻专 讚旨职讘址砖讈 讞指诇指讘 [346] 注讜诇讛 诪住驻专 专爪讜谉 [346] 砖讚讘专讬诐 讗诇讜 注讜诇讬诐 注讚 讛讻转专 砖砖诐 讛讜讗 讘讞讬谞转 讛专爪讜谉 讘住讜讚 讜址讗植谞执讬 转职驻执诇指旨转执讬 诇职讱指 讛殖' 注值转 专指爪讜止谉 (转讛诇讬诐 住讟, 讬讚).



专址讘旨执讬 讗址讘旨指讛讜旨 讗指诪址专: 诪值讛指讻指讗: "讻旨职讘指砖讉执讬诐 诇执诇职讘讜旨砖讈侄讱指". 谞专讗讛 诇讬 讘住"讚 讚讗诪专 诇拽诪谉 讛讜讛 讛讛讜讗 讬谞讜拽讗 讚专讬砖 讘讞砖诪诇 讜谞驻拽 谞讜专讗 诪讞砖诪诇 讜讗讻诇转讬讛 讜讬讚讜注 讞砖诪诇 [378] 注讜诇讛 诪住驻专 诪诇讘讜砖 [378] 诇讝讛 讗诪专 讻旨职讘指砖讉执讬诐 诇执诇职讘讜旨砖讈侄讱指 (诪砖诇讬 讻讝, 讻讜) 驻讬专讜砖 讚讘专讬诐 砖诇 诇讘讜砖讬讱 砖讛讜讗 讞砖诪诇 讬讛讬讜 讻讘讜砖讬诐 讜谞住转专讬诐.





讘谞讬讛讜

讘旨职诪址讛 砖旨讈侄讛指专职砖讈值讬转指 讛执转职讘旨讜止谞值谉 讗值讬谉 诇职讱指 注值住侄拽 讘旨职谞执住职转旨指专讜止转. 拽砖讗 讻讬讜谉 讚讗诪专 讘旨职诪只驻职诇指讗 诪执诪旨职讱指 讗址诇 转旨执讚职专止砖讈, 讜旨讘址诪旨职讻只住旨侄讛 诪执诪旨职讱指 讗址诇 转旨址讞职拽止专, 诇诪讛 讛讜爪专讱 诇讻驻讜诇 讚讘专讬讜 砖讗诪专 注讜讚 '讘旨职诪址讛 砖旨讈侄讛指专职砖讈值讬转指 讛执转职讘旨讜止谞值谉' 讻讬 讝讛 谞讜讚注 诪谉 讘诪讜驻诇讗 讜讻讜'?
讜谞专讗讛 诇讬 讘住"讚 讚讬讚讜注 讞诇拽 诇讬诪讜讚 讛住讜讚 谞拽专讗 讘砖诐 讞讻诪讛 讻讬 讛讜讗 住讜讚 讬讜志讚 讚砖诪讗 拽讚讬砖讗 砖讛讬讗 讞讻诪讛 讜讻诪讜 砖讗诪专 专讘讬谞讜 讛讗专"讬 讝"诇, 讜讬讚讜注 诪讛 砖讗诪专 讘转讬拽讜谞讬诐 讚'讞讻诪讛' 住讜讚 '讻讞 诪讛' 讜讬讚讜注 讻诇 讚讘专 砖讛讗讚诐 诪住转讻诇 讜诪转讘讜谞谉 讘讜 讘诪讞砖讘讛 讘诇讘讚 讜讗讬谞讜 专砖讗讬 诇讛讜爪讬讗讜 诇驻讜注诇 讘讚讬讘讜专 讘驻讬讜 谞拽专讗 讘砖诐 '讻讞' 讗讘诇 讚讘专 砖讛讗讚诐 砖讜讗诇 讜诪砖讬讘 讘讜 讘驻讛 谞拽专讗 '诪讛' 讻讬 诪诇转 诪讛 讛讬讗 注谞讬谉 砖讗诇讛 砖砖讜讗诇 诪讛 讝讛 讜诪讛 讛讬讛 讜诪讛 讬讛讬讛. 讜诇讻谉 讞诇拽 讛住讜讚 谞拽专讗 讘砖诐 讞讻诪讛 砖讛讜讗 '讻讞 诪讛' 讻讬 讘住讜讚讜转 讬砖 注谞讬讬谞讬诐 砖讗讬谞讜 专砖讗讬 诇砖讗诇 讘讛诐 讜诇讚讘专 讘讛诐 讘驻讬讜 讗诇讗 讬转讘讜谞谉 讘讛诐 讘诪讞砖讘转讜 讚讜拽讗 砖讝讛 谞拽专讗 讘砖诐 '讻讞' 讜讬砖 住讜讚讜转 砖讛讗讚诐 诪讜爪讬讗 讗讜转诐 讘驻讬讜 讜砖讜讗诇 讜讞讜拽专 讜讚讜专砖 讘讛诐 砖讝讛 谞拽专讗 讘砖诐 '诪讛' 砖注谞讬讬谞讜 讛讜讗 砖讗诇讛 诪讛 讝讛 讜诪讛 讛讬讛 讜诪讛 讬讛讬讛,
讜讝讛讜 砖讗诪专 讘旨职诪只驻职诇指讗 诪执诪旨职讱指 讗址诇 转旨执讚职专止砖讈 讜旨讘址诪旨职讻只住旨侄讛 诪执诪旨职讱指 讗址诇 转旨址讞职拽止专, 讜讝讛 拽讗讬 注诇 讚讘专讬诐 砖诇 讛住讜讚 砖讗讬谉 讛讗讚诐 专砖讗讬 诇讚讘专 讘讛诐 讚讘专 讗诇讗 专拽 讬转讘讜谞谉 讘讛诐 讘诪讞砖讘讛 讛谞拽专讗转 '讻讞' 讜注讜讚 谞诪讬 讘旨职诪址讛 砖旨讈侄讛指专职砖讈值讬转指 讛执转职讘旨讜止谞值谉, 讻诇讜诪专 讘讞诇拽 讛住讜讚 讛谞拽专讗 '诪讛' 砖谞转谞讜 诇讱 专砖讜转 诇砖讗讜诇 讘讜 诪讛 讝讛 讜诪讛 讛讬讛 讜诪讛 讬讛讬讛 讛转讘讜谞谉 诇讛讘讬谉 讘讜 讜诇讬讚注 讗讜转讜.


专指砖讈指注 讘旨侄谉 专指砖讈指注 讘旨侄谉 讘旨职谞讜止 砖讈侄诇 谞执诪职专讜止讚 讛指专指砖讈指注. 谞专讗讛 诇讬 注诇 驻讬 讛讬讚讜注 讚讙诇讙讜诇 砖谞讬 谞拽专讗 讘谉 诇讙诇讙讜诇 砖拽讚诐 讗诇讬讜 讜讛拽讜讚诐 谞拽专讗 讗讘 诇讙诇讙讜诇 讛讘讗 讗讞专讬讜 讜讻诪讜 砖讗诪专 专讘讬谞讜 讛讗专"讬 讝"诇 注诇 驻住讜拽 驻止旨拽值讚 注植讜鈥嵵棺� 讗指讘止转 注址诇 讘指旨谞执讬诐 (砖诪讜转 讻, 讚).讜诇讻谉 讗诪专讛 注诇讬讜 专指砖讈指注 讘旨侄谉 专指砖讈指注 专讜爪讛 诇讜诪专 讘谉 诇讗讜转讜 讙诇讙讜诇 砖讛讬讛 专砖注 讜驻专砖讛 讚讘专讬讛 讙诇讙讜诇 诪讬 讛讬讛 讜讗诪专讛 讘旨侄谉 讘旨职谞讜止 砖讈侄诇 谞执诪职专讜止讚 讛指专指砖讈指注 讻诇讜诪专 讘谉 诇讙诇讙讜诇 砖诇 谞诪专讜讚.


砖讈侄讛执诪职专执讬讚 讗侄转 讻旨指诇 讛指注讜止诇指诐 讻旨只诇旨讜止 注指诇指讬讜 讘旨职诪址诇职讻讜旨转讜止. 转讬讘转 注指诇指讬讜 诇砖讜谉 谞拽讬讛! 讜谞专讗讛 诇讬 讘住"讚 谞专诪讝 讘诪讗诪专 讛讝讛 注谞讬谉 讗讞讚 讻讬 讻诇 诪专讚 诪讻讜谞讛 讘砖诐 诪拽诇 讻诪讜 砖谞讗诪专 注址诪执旨讬 讘职旨注值爪讜止 讬执砖职讈讗指诇 讜旨诪址拽职诇讜止 讬址讙执旨讬讚 诇讜止 (讛讜砖注 讚, 讬讘), 讜砖诇砖讛 诪讬谞讬 诪专讚讬诐 讛谉 砖讛诐 诪专讚 诪爪讚 讛诪讞砖讘讛 讜诪专讚 诪爪讚 讛讚讘讜专 讜诪专讚 诪爪讚 讛诪注砖讛. 讜拽讜讚诐 讗讜转讬讜转 '谞诪专讚' 讘诇讗 讜讗"讜 讬砖 讗讜转讬讜转 讙' 诪拽诇, 讜诇讝讛 讗诪专 砖讈侄讛执诪职专执讬讚 讗侄转 讻旨指诇 讛指注讜止诇指诐 讻旨只诇旨讜止 '注指诇指讬讜' 讚讬讬拽讗 专讜爪讛 诇讜诪专 讘砖诇砖讛 诪讬谞讬 诪专讚 砖讛诐 讙' 诪拽诇 讛专诪讜讝讬诐 讘讗讜转讬讜转 砖讛诐 注诇讬讜, 讻诇讜诪专 注诇 讗讜转讬讜转 砖诪讜.





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讜专讙诇讬 讜讻讜' 砖讬讟转 讛讬专讜砖诇诪讬 砖讛讜讗 讛讬讛 转谞讗. 爪"诇 讜讬"讗 砖讛讜讗 讛讬讛 转谞讗 讻谉 讛讜讗 讘专讗"砖 讘驻"讛 讚讘专讻讜转:





讞讬讚讜砖讬 专讘讬 注拽讬讘讗 讗讬讙专

讙诪专讗 注讜诪专 砖讛拽专讬讘讜 讬砖专讗诇 讜讻讜' 拽爪讬专讻诐 讗诪专 专讞诪谞讗 讜诇讗 拽爪讬专 谞讻专讬.
讛专诪讘"诐 驻"讞 诪转诪讬讚讬谉 讜诪讜住驻讬谉 讛诇讻讛 讘' 驻住拽 讚注讜诪专 讗讬谞讜 讘讗 讗诇讗 诪谉 讛讗专抓 讜驻住拽 讘驻' 砖讘讬注讬 诪诪注砖专 砖谞讬 讚讞讚砖 谞讜讛讙 讘讞讜抓 诇讗专抓, 讜讛转诪讬讛 讙诇讜讬讛 讚谞专讗讬诐 讛驻住拽讬诐 住讜转专讬诐 讗讛讚讚讬, 讚讘诪谞讞讜转 专讬砖 驻专拽 转砖讬注讬 讘诪转谞讬转讬谉 讻诇 讛拽专讘谞讜转 讛爪讘讜专 讜讛讬讞讬讚 讘讗讬谉 诪谉 讛讗专抓 讜诪讞"诇 诪谉 讛讞讚砖 讜诪谉 讛讬砖谉 讞讜抓 诪谉 讛注讜诪专 讜砖转讬 讛诇讞诐 砖讗讬谉 讘讗讬谉 讗诇讗 诪谉 讛讞讚砖 讜诪谉 讛讗专抓 讜讘讙诪专讗 砖诐 专讬砖 (讚祝 驻讚) 讻诪讗谉 讚诇讗 讻讛讗讬 转谞讗 讚转谞讬讗 专讬讘"讬 讗讜诪专 注讜诪专 讘讗 诪讞讜"诇 讻讜' 讜拽住讘专 讞讚砖 讘讞"诇 讚讗讜专讬讬转讗. 讛专讬 讚转诇讜讬 讝讘"讝 讚讗诐 讞讚砖 讘讞"诇 讚讗讜专讬讬转讗 注讜诪专 讘讗 诪讞"诇, 讜讛专讘 诇讞"诪 转讬专抓 讚住"诇 诇讛专诪讘"诐 讚讗祝 讚讞讚砖 谞讜讛讙 讘讞"诇 诪"诪 讗讬谉 讛注讜诪专 讘讗 诪讞"诇 讜讬诇讬祝 诇讛 诪拽专讗 讚讻讬 转讘讗讜 讗诇 讛讗专抓 注讬讬"砖, 讜爪"诇 诇讚讘专讬讜 讚讛讗 讚转诇讛 讛砖"住 讝讘"讝 讛讬讬谞讜 诇注谞讬谉 讚诇讛讱 爪讚, 讚诪讗谉 讚住"诇 讚讞讚砖 讗讬谞讜 谞讜讛讙 讘讞"诇 讚讜讚讗讬 讗讬谉 讛注讜诪专 讘讗 诪诪谞讜. 讗讘诇 讘讛讬驻讜讱 诇讗 转诇讜讬 讝讛 讘讝讛, 讚讗祝 诪讗谉 讚住"诇 讚讞讚砖 (讗讬谞讜) 谞讜讛讙 讘讞"诇 诪"诪 诪爪讬 住讘专 讚讗讬谉 讛注讜诪专 讘讗 诪诪谞讜 诪拽专讗 讚讻讬 转讘讗讜, 讜注讚讬讬谉 爪专讬讱 讘讬讗讜专 讚诪谞"诇 诇专诪讘"诐 讝讛 讚讛讗 驻砖讟讗 讚住讜讙讬讗 诪砖诪注 讚转诇讜讬 讝讛 讘讝讛 诇讻诇 爪讚.
讜谞诇注"讚 讜讘转讞诇讛 谞讘讗专 讚讘专讬 讛专诪讘"诐 专驻"讬 诪讛诇讻讜转 诪注砖专 砖谞讬 砖讻' 讻诇 讛讗讜讻诇 讞讚砖 拽讜讚诐 讛讘讗转 注讜诪专 诇讜拽讛 讘讻"诪 讘讬谉 讘讗专抓 讜讘讬谉 讘讞"诇, 讜讻' 讛讻"诪 讘讬谉 讘讞"诇, 住转诐 诪转谞讬' 讛讬讗 住讜祝 注专诇讛, 讜讗注"讙 讚讗驻诇讬讙讜 转谞讗讬 讘讝讛 讘拽讚讜砖讬谉, 诪"诪 讛讗 驻住拽讬' 讛诇讻讛 讻住转诐 诪砖谞讛, 讜讘诪谞讞讜转 (讚祝 住讞) 讚专讘谞谉 讚讘讬 专讘 讗砖讬 讗讻诇讬 讘爪驻专讗 讚砖讬讘住专, 住' 讞讚砖 讘讞"诇 讚讗讜专讬讬转讗 注讬讬"砖, 讛谞讛 讛专讬"祝 讜讛专讗"砖 住驻"拽 讚拽讚讜砖讬谉 讻转讘讜 讚讛诇讻讛 讻专"讗 讚住转诐 诪转谞讬转讬谉 讻讜讜转讬' 讘注专诇讛, 讜诇讗 讛讘讬讗讜 诪讗讬讚讱 专讗讬讛 诪诪谞讞讜转, 讜谞诇注"讚 诇讬转谉 讟注诐 诇砖讘讞 砖讛讜爪专讱 讛讻"诪 诇专讗讬讛 谞讜住驻转, 讛讬讬谞讜 讚住"诇 讚讗祝 讚诪讞诪专讬' 诪讻讞 住转诪讗, 讜注"讻 讚讙诐 讘转专讬 住讚专讬' 讗讬谉 住讚专 诇诪砖谞讛 (讚讗诇"讻 讛讜"诇 住转诐 讜讗讞"讻 诪讞诇讜拽转. 讜讻诪"砖 讛转讜讬"讟 拽讚讜砖讬谉) 诪"诪 注讻"驻 诇讗 讛讜讬 专拽 住驻拽 讚诇讗 讬讚注讬' 讗诐 注专诇讛 谞讬砖谞讬转 讘讗讞专讜谞讛 讚讛讜讬 诪讞诇讜拽转 讜讗讞"讻 住转诐, 讗讜 讚讛讜讬 住转诐 讜讗讞"讻 诪讞诇讜拽转. 讜讗"讻 讛专诪讘"诐 讚讻转讘 诇讜拽讛 讬拽砖讛 讛讗 住驻讬拽讗 讛讜讬, 讜诇讝讛 讛讜住讬祝 讘专讗讬讛 诪住讜讙讬' 讚诪谞讞讜转 讛谞"诇, 讜讗讬谉 诇讜诪专 讚讙诐 讘住讜讙讬' 讚诪谞讞讜转 讗驻砖专 诇驻专砖 讚专讘谞谉 讚讘讬 专讘 讗砖讬 住讘专讬 讚讚诇诪讗 讞讚砖 讚讗讜专讬讬', 讜诪住驻讬拽讗 讛谞"诇, 讜讛讗 讚讗讬谞讜 诪讜转专 诪讟注诐 住"住 讻讬讜谉 讚讛讜讬 讚砖讬诇"诪 讜讗祝 讚诪砖诪注讜转 讚讛砖"住 砖诐 讚讗讬 讞讚砖 讘讞"诇 讚专讘谞谉 诪讜转专 诪讟注诐 住' 讚专讘谞谉 讗祝 讚讛讜讬 讚砖讬诇"诪, 讻讘专 讛拽砖讛 讻谉 讘诪专讚讻讬. 讜转讬专抓 讚讗谞谉 讘拽讬讗讬谉 讘拽讘讬注讜转 专讙诇讬诐 注"砖. 讗"讻 讗讬诪讗 讚专讘谞谉 讗诐 讗讬谉 讻讗谉 讞砖砖 讚讗讜专讬讬', 讗讘诇 讗诐 诪住驻拽讬' 讚讞讚砖 讘讞"诇 讚讗讜专讬讬转讗 诇讗 诪拽讬诇讬诐 诪讟注诐 住"住 诪讞诪转 讬砖诇"诪, 讜讗讬谉 诇讜诪专 讚讛专诪讘"诐 讬住讘讜专 讻转讬专讜抓 讛专讬"讟 讚讞讚砖 诇讗 讛讜讬 讚砖讬诇"诪 讚讞讜讝专 讜谞讗住专 注"砖, 讚讛讗 讛专诪讘"诐 讚住"诇 讚讞诪抓 讘诪砖讛讜 诪砖讜诐 讬砖诇"诪 住"诇 讚讗祝 讞讜讝专 讜谞讗住专 诪拽专讬 讬砖诇"诪, 讜讘讬讜转专, 讚讛讗 讛讱 讚讞讚砖 讞讜讝专 讜谞讗住专, 讛讬讬谞讜 注"讻 讻诪"砖 讛讻讜"驻 (住讬' 拽"讘) 讚讛讜讗 诪住讘专转 讛讬专讜砖诇诪讬 讚诪砖谞讻谞住讜 诇讗专抓, 谞讗住专 讙诐 转讘讜讗讛 讚讗砖转拽讚, 讜讻诪"砖 讛讟注诐 讘专"砖 (驻"讘) 讚讞诇讛 讻讬讜谉 讚诪拽讜讚诐 诇讗 谞讛讙 讞讚砖 诇讗 讛讜转专 讘注爪讜诪讜 砖诇 讬讜诐 注"砖, 讛"谞 讘讞讚砖 讘讝讛"讝 诇诪"讚 讚专讘谞谉 讗诐 讬讘谞讛 讘讛诪"拽 讬讞讝讜专 讜讬讗住专 讙诐 讛讱 转讘讜讗讛 讛讬砖谞讛, 注讻"讚 讜讚驻讞"讞, 讜讗"讻 讛讻讗 讚诪住驻拽讬' 砖诪讗 讞讚砖 讘讞"诇 讚讗讜专讬讬转讗, 讜诇讛讱 住' 讚讛讜讬 讚讗讜专讬讬转讗 讗讬谞讜 讞讜讝专 讜谞讗住专 讜砖驻讬专 讛讜讬 讬砖诇"诪, 讜诪"诪 讘讝讛 讬"诇 讻讬讜谉 讚讛讜讬 住驻拽 讗诐 讬讞讝讜专 讜讬讗住专 诇讗 诪拽专讬 讬砖诇"诪 讚讛讜讬 住驻拽 讗诐 讛诪转讬专 注转讬讚 诇讘讜讗, 讗讱 诪"诪 讛专讗砖讜谉 讗诪转 讚讛专诪讘"诐 诇讗 住"诇 诇讛讱 讚讞讜讝专 讜谞讗住专, 专"诇 讚讛专诪讘"诐 诇砖讬讟转讬讛 讚诪砖诪注 诪讚讘专讬讜 讘驻"讗 诪讛诇' 讬讜"讟 讚住"诇 讚住"住 诪讜转专 讘讚讘专 砖讬砖 诇讜 诪转讬专讬谉 讻诪"砖 讛讛"诪 砖住 注讬讬"砖, 讜讗"讻 讛讜"诇 诇专讘谞谉 讚讘讬 专讘 讗砖讬 讚住"诇 诇讗讻讜诇 讘讗讜专转讗 讚砖讬转住专 谞讙讛讬 讚砖讬讘住专 诪讟注住 住"住 住' 讞讚砖 讘讞"诇 诇讗讜 讚讗讜专讬讬转讗, 住' 砖诪讗 注讻砖讬讜 砖讬讘住专, 讗注"讻 讚住讘专 讞讚砖 讘讞"诇 讘讛讞诇讟, 讜砖驻讬专 驻住拽 讛专诪讘"诐 讚诇讜拽讛:
讗诪谞诐 谞专讗讛 讚讗祝 讛专讬"祝 讜讛专讗"砖 砖讛讘讬讗讜 专拽 专讗讬讛 诪注专诇讛 注"讻 讻讜讜谞转诐 讙"讻 讚讜讚讗讬 讗住讜专 诪讚讗讜专讬讬', 讜讛讬讬谞讜 讚住"诇 讚住转诪讗 讚诪拽讜诪讛 注讚讬祝 讻诪"砖 讛转讜讬"讟 住讜祝 转诪讜专讛, 讜讛讜讗 讚讛专讬 讘讛专讗"砖 讘砖讜"转 讻诇诇 讚' 讻' 讙"讻 诇讛专讗讬讛 诪讛讛讬讗 讚注专诇讛 讛谞"诇, 讜讗讞"讻 讻' 讟注诐 诇讛讬转专 讘住转诐 转讘讜讗讛 诪讞诪转 住"住. 住' 诪砖诇 讗砖转拽讚. 住' 谞砖专砖 拽讜讚诐 诇注讜诪专, 讜讗祝 讚讛讜讬 讚砖讬诇"诪, 诪"诪 讘讘' 住驻讬拽讜转 讘讙讜驻讬讛 诪讛谞讬 讗祝 讘讚砖讬诇"诪 注讬讬"砖, 讜拽砖讛 讛讗 讛讱 住"住 讚讞讜拽 讛讜讗 讚讛讗 讛讜讬 诪砖诐 讗', 讚谞砖专砖 拽讜讚诐 诇注讜诪专 讜讘讻诇诇 讬砖谉 讛讜讗, 讜讗诪讗讬 诇讗 讻转讘 讻驻砖讜讟讜 讚讛讜讬 住"住 住' 砖诪讗 讞讚砖 讘讞"诇 诇讗讜 讚讗讜专讬讬转讗, 讜住驻拽 砖诪讗 诪砖诇 讗砖转拽讚, 诇诪"砖 讛诪谞"讬 讚住驻拽 讚专讘讜讗转讗 讜住' 讘诪注砖讛 讛讜讬 住"住 诪注诇讬讗, 讗注"讻 讚住' 讚诪讜讻讞 讘讜讚讗讬 讚讞讚砖 讘讞"诇 讚讗讜专讬讬转讗. 讗诪谞诐 讬砖 诇讚讞讜转 讚诪讛讱 住"住 注讚讬讬谉 讬拽砖讛, 讛讗 注讻"驻 诪讚专讘谞谉 讗住讜专 讘讞"诇 讻讚诪砖诪注 诪住讜讙讬讗 讚诪谞讞讜转, 讜诇讙讘讬 讚专讘谞谉 讛讜讬 专拽 讞讚 住' 讚砖诇 讗砖转拽讚 讜讛讜讬 讚砖讬诇"诪, 讜诇讝讛 讻转讘 住"住 讚讬诇讬', 讗诪谞诐 诇诪"砖 讛驻"讬 讚诇诪"讚 讞讚砖 讘讞"诇 诇讗讜 讚讗讜专讬讬' 讗讬谞讜 谞讜讛讙 讘砖诇 谞讻专讬 讗祝 诪讚专讘谞谉, 讗"讻 砖驻讬专 讬"诇 讚讘讚讗讜专讬讬转讗 讛讜讬 住"住 讻谞"诇, 讜诇讙讘讬 讚专讘谞谉 讘诇讗"讛 讗讬谞讜 谞讜讛讙 讘砖诇 谞讻专讬. 讗注"讻 讘专讜专 砖讚注转 讛专讗"砖 讚讗住转诪讗 讚注专诇讛 讚谞砖谞讬转 讘诪拽讜诪讛 住诪讻讬', 讜住"诇 讙"讻 讚讞讚砖 讘讞"诇 讗住讜专 讘讜讚讗讬 诪讚讗讜专讬讬转讗 讜讘专讜专:
讜讛谞讛 讛讘"讞 讻转讘 讘讬讜"讚 住讬' 专爪"讙 诇讛讜讻讬讞 讚讞讚砖 讗讬谞讜 谞讜讛讙 讘砖诇 讙讜讬. 诪住讜讙讬讗 讚专讗砖 讛砖谞讛 (讚祝 讬讘) 诪诪讞专转 讛驻住讞 讗讻讬诇 诪注讬拽专讗 诇讗 讗讻讬诇, 讜诇讗 讛讜讻讬讞 讘拽讬爪讜专 诪讛讬讻谉 讗讻讬诇 诪诪讞专转 讛驻住讞 讗注"讻 讚讗讬谞讜 谞讜讛讙 讘砖诇 讙讜讬, 讜讛讟注诐 讚讗讬谞讜 谞讜讛讙 讘砖诇 讙讜讬 诪讚诪注讟讬' 诇讛讘讬讗 注讜诪专 诪砖诇 讙讜讬 诪拽专讗 讚拽爪讬专讻诐 讜诇讗 砖诇 谞讻专讬. 讛"谞 讚讗讬谉 讞讚砖 谞讜讛讙 讘讜 注"砖 住讘专转 讛讘"讞 讚转诇讬 讝讛 讘讝讛 讚讻诪讜 砖讗讬谉 诪讘讬讗讬诐 注讜诪专 诪砖诇 讙讜讬 讻讱 讗讬谉 讞讚砖 谞讜讛讙 讘讜, 讜讛讬讬谞讜 讻驻砖讟讗 讚住讜讙讬讬谉 讚专驻"讟 讚诪谞讞讜转 砖讛转讞诇谞讜:
讗诪谞诐 讛讟"讝 讜讛砖"讱 讛砖讬讙讜 注诇讬讜 讜讚讞讜 专讗讬讬转 讛讘"讞, 讚讘拽讬爪讜专 诇讗 讛讜讬 诪爪讬 诇讗讜讻讜讞讬. 讚讬"诇 讚讗讻诇讜 诪砖诇 讗砖转拽讚, 讜诇讝讛 讛讜讻专讞 诪诪讛 讚诪注讬拽专讗 诇讗 讗讻讬诇, 讜讛砖"讱 讛讜住讬祝 诇讜诪专. 讚讘拽讬爪讜专 诇讗 讛讜"诪 诇讗讜讻讜讞讬 讚讬"诇 讚讛讗 讚讗讻诇讜 诪诪讞专转 讛驻住讞. 讛讬讬谞讜 讚诪讜砖讘 诇讗讞专 讬专讜砖讛 讜讬砖讬讘讛 诪砖诪注 讻转"拽 讚诪转谞讬' 讘拽讚讜砖讬谉, 讜诇讝讛 讛讜讻讬讞 诪注讬拽专讗 诇讗 讗讻讬诇, 讜注"讻 讚诪讜砖讘 诇讻诇 诪拽讜诐 砖讗转诐 讬讜砖讘讬诐 诪砖诪注 讻专"讗. 砖驻讬专 诪讜讻讞 讚讗拽专讬讘 注讜诪专.
讜谞诇注谞"讚 诇讛讜住讬祝 注讜讚 讙专讙讬专, 诇诪讛 讚讛拽砖讛 讘讟讜专讬 讗讘谉, 讜讛讗 讚诪注讬拽专讗 诇讗 讗讻讬诇, 讜讛讗 讘砖讘注 砖讻讘砖讜 讗驻讬诇讜 讻转诇讬 讚讞讝讬专讬 讗砖转专讬 诇讛讜 讻讚讗诪专讬' 讘讞讜诇讬谉 (讚祝 讬讝), 讜转讬专抓 讚拽讗讬 诇砖讬谞讜讬' 讘转专讗 讚讻讬 讗砖转专讬 砖诇诇 砖诇 谞讻专讬诐 讚讬讚讛讜 诇讗 讗砖转专讬, 讜讛"谞 讻讬讜谉 讚讗"讬 诪讜讞讝拽转 讛讬讗 讛讜"诇 讻讚讬讚讛讜, 讜诇转讬专讜爪诐 拽诪讗 讚讞讜诇讬谉 讚住"诇 讚讻诇 砖诇诇 讗砖转专讬 诇讛讜, 爪"诇 讘讗诪转 讚诪注讬拽专讗 诇讗 讗讻讬诇 诇讗讜 诪砖讜诐 讗讬住讜专 讞讚砖 专拽 诪砖讜诐 砖讛讬讜 诪住转驻拽讬诐 诪诪谉 砖讘讻诇讬讛诐 讻诪讜 讚讗诪专讬谞谉 讘拽讬讚讜砖讬谉 诇转"拽 讚专"讗 注讻"讚, 讗"讻 讬"诇 讚诇讗 讛讜"诪 诇讛讜讻讬讞 讘拽讬爪讜专 诪诪讛 讚讗讻诇讜 讗讞专 讛驻住讞, 讚讬"诇 讚讻转诇讬 讚讞讝讬专讬 讗祝 讚讬讚讛讜 讗砖转专讬, 讜诇讝讛 拽讗诪专 诪注讬拽专讗 诇讗 讗讻讬诇, 讜诪讜讻讞 讚讚讬讚讛讜 诇讗 讗砖转专讬 讜注"讻 讚讗拽专讬讘 注讜诪专:
讜讛谞讛 讛讟"讝 讜讛砖"讱 砖诐 砖谞讬讛诐 诇讚讘专 讗' 谞转讻讜讜谞讜 诇讛讘讬讗 专讗讬讛 讚讞讚砖 谞讜讛讙 讘砖诇 谞讻专讬', 诪诪讛 讚诇讗 讛讜讻讬讞 讛砖"住 诪讛讗 讚诪注讬拽专讗 诇讗 讗讻讬诇 诪讛讬讻谉 讛讬讛 诇讛讜 转讘讜讗讛 砖诇 讬砖专讗诇 砖诇讗 诇讗讻讜诇 注"讻 讚诇讗 注讬讬诇 砖诇讬砖, 讗"讜 诪讜讻讞 讚讞讚砖 谞讜讛讙 讗祝 讘砖诇 谞讻专讬', 讜讛砖"讱 讛讜住讬祝 注讜讚 讘专讗讬讛 诪讛讛讬讗 讚讬专讜砖诇诪讬 砖讛讜讘讗 讘转讜住' 驻"拽 讚专"讛 讚讗讬转讗 诇讛讚讬讗 讚讗祝 拽诪讛 讬讘讬砖讛 砖诪爪讗讜 讛讬' 讗住讜专 诪砖讜诐 讞讚砖 讜讛专讬 讚谞讜讛讙 讘砖诇 谞讻专讬诐, 注讬讬"砖.
讜诇注谞"讚 谞专讗讛 诇住转讜专 专讗讬讬转诐, 讚讛专讗讬讛 讛讗' 讛谞"诇 讗谞讬 讗讜诪专 讘讗讬诪讛 讜讘讬专讗讛 讗讞专 讛诪讞讬诇讛 诪注爪诪讜转讬讛诐 讛拽讚讜砖讬诐 讻讘讜讚诐 讘诪拽讜诪诐 诪讜谞讞 讜讻讗谉 砖讙讜 讘专讜讗讛, 讚讛讗 讛砖"住 讘注讬 诇讛讜讻讬讞 讚拽讬诐 诇讛讜 讘讬谉 注讬讬诇 砖诇讬砖 讜讘讬谉 诇讗 注讬讬诇 砖诇讬砖, 讗"讻 驻砖讬讟讗 讚诇讬讻讗 讛讜讻讞讛 诪讛讗 讚诪注讬拽专讗 诇讗 讗讻讬诇, 讚讬"诇 诪住驻讬拽讗 诇讗 讗讻讬诇 讚砖诪讗 诇讗 注讬讬诇 砖诇讬砖 讘讬讚 谞讻专讬, 讜讛讜讗 讘专讜专, 讜爪"诇 讚诇驻"讝 讛讗 讚讛讜讻讬讞 讛砖"住 讚讗拽专讬讘 注讜诪专 讜诇讗 讗讻讬诇 讗讬谉 讛讜讻讞讛 诪诪讛 讚讛讬讛 讛注讜诪专 诪转讬专, 讚讬"诇 讚讛讬讛 诪转讬专 诪讟注诐 住"住 住' 砖诪讗 讛讱 讚注讜诪专 诇讗 讛讘讬讗 砖诇讬砖 讜谞拽专讘 讻讚讬谞讜, 住' 砖诪讗 讛讱 讚讗讻诇讬谞谉 诪讬谞讬讛 讛讘讬讗 砖诇讬砖 讜讛讜讬 砖诇 谞讻专讬 讚讗讬谉 讞讚砖 谞讜讛讙 讘讜, 讗诇讗 讚注讬拽专 讛讜讻讞转 讛砖"住 讚讛讬讗讱 讛讬讜 诪拽专讬讘讬诐 注讜诪专 讚诇诪讗 注讬讬诇 砖诇讬砖 讜讛讜讬 讞讜诇讬谉 讘注讝专讛.
讗诪谞诐 诇驻"讝 讬拽砖讛 诇谞讜 讚讘专讬 转讜住' 讚诇砖诐 砖讻转讘讜 讘讚"讛 诪讛讬讻谉 讗拽专讬讘讜 讜讚诇讗 讻诪"讚 讘诪谞讞讜转 驻专拽 专' 讬砖诪注讗诇 讚讗祝 讘讝诪谉 砖讘讛诪"拽 拽讬讬诐 讛讗讬专 诪讝专讞 诪转讬专, 讜诇讻讗讜专讛 讬驻诇讗 讛讗 诪"诪 讻讬讜谉 讚诇讬讻讗 注讜诪专 诇讛拽专讬讘 讛讜讬 讻诪讜 讗讬谉 讘讬转 讛诪拽讚砖 拽讬讬诐 讜讛讗讬专 诪讝专讞 诪转讬专, 讜诪讛 诇讬 讚诇讬讻讗 诪拽讚砖 讗讜 讚诇讬讻讗 注讜诪专, 讜诪爪讗转讬 讛拽讜砖讬讗 转讛"诇 讘讟讜专讬 讗讘谉 讘诪讛讚讜专讗 讘转专讗 诇专"讛, 讜爪"诇 讚住"诇 讻讬讜谉 讚专拽 住驻讬拽讗 讛讜讗 讗诐 讛讘讬讗 砖诇讬砖, 讜讗"讻 讚诇诪讗 诇讗 讛讘讬讗 砖诇讬砖 讜拽诪讬 砖诪讬讗 讙诇讬讗 讚讗讬讻讗 注讜诪专 诇讛拽专讬讘 讜讘讝讛 诇讗 讗诪专讬' 讚讛讗讬专 讛诪讝专讞 诪转讬专, 讗讘诇 讘讗诪转 讛讬讻讗 讚讜讚讗讬 诇讬讻讗 注讜诪专, 讙诐 转讜住' 住"诇 讚讛讗讬专 诪讝专讞 诪转讬专:
讜讘讝讛 讗诪专转讬 讘住讜讙讬' 讚专"讛 (讚祝 诇讜) 讘讛讗 讚讗诪专讬' 砖诐 讛转拽讬谉 专讬讘"讝 砖讬讛讗 讬讜诐 讛谞祝 讜讻讜' 讗专谞讘"讬 专讬讘"讝 讘砖讬讟转 专' 讬讛讜讚讛 讗诪专讛, 讚讬"诇 讛讗 讚诪讬讗谉 专谞讘"讬 讘转讬专讜爪讗 拽诪讗 讚住"诇 诇讛诇讻讛 讻转"拽 讚专"讗 讚讞讚砖 讗讬谞讜 谞讜讛讙 讘讞"诇 讜诪诪讬诇讗 讗讬谉 诪讘讬讗讬' 注讜诪专 诪讞"诇 讗讜 讚住"诇 讗祝 讚讞讚砖 谞讜讛讙 讘讞"诇 讜诪"诪 讗讬谉 诪讘讬讗讬诐 注讜诪专 诪讞"诇 讻讚注转 讛专诪讘"诐 讜讙诐 住"诇 讚拽讚讜砖讛 讛专讗砖讜谞讛 诇讗 拽讚砖讛 诇注"诇, 讜注讬讬谉 讘诪"诇 驻"讬 诪讛诇' 诪讗讻诇讜转 讗住讜专讜转 讚讗诐 讗诪专讬' 讚诇讗 拽讚砖讛 讚讬谞讜 讻讞"诇 诇讻诇 诪讬诇讬 讙诐 诇讞讚砖 注讬讬"砖, 讜讗"讻 讛讬讛 拽砖讛 诇专谞讘"讬 讚讗讬讱 砖讬讬讱 诇讜诪专 讚讗讘谞讬 讘诇讬诇讛, 讛讗 讘讻讛"讙 诇讬讻讗 注讜诪专 诇讛拽专讬讘 讚讛讜讬 讻讙讚诇 讘讞"诇, 讜讻讬讜谉 讚讘讜讚讗讬 诇讬讻讗 注讜诪专 讛讜讬 讻诪讜 讗讬谉 讘讛诪"拽 拽讬讬诐 讚讛讗讬专 诪讝专讞 诪转讬专 讜拽"诇:
讜讘讝讛 讗诪专转讬 讘讚专讱 讞讬讚讜讚 讘讛讗 讚拽讗诪专 讛砖"住 诪谞讞讜转 (讚祝 讛' 注"讘) 讜讛讗 讚专"诇 诇讗讜 讘驻讬专讜砖 讗转诪专 讜讻讜' 讚诪讛 谞"诪 诪讬谞讛, 讚讛谞讛 讬"诇 讚讛讗 讚诪砖谞讬 讛砖"住 讘诪谞讞讜转 (住"讞) 讗专谞讘"讬 专讬讘"讬 讘砖讬讟转 专"讬 讗诪专讛, 注"讻 讚讬爪讗 讻谉 诪讻讞 驻专讻转 讛砖"住 讚讗讘谞讬 讗讬诪转 讜讻谉 诪砖诪注 讘转讜住', 讗"讻 讬"诇 讚讻"讝 诇专"诇 诇砖讬讟转讬' 讚住讘专 讬讘诪讜转 (讚祝 驻讗) 讗诇讬讘讗 讚专' 讬讜住讬 转专讜诪转 驻讬专讜转 讘讝讛"讝 讚专讘谞谉 讜诇讚讬讚讬' 注"讻 讙诐 诇专"讗 讜专"讬 讘讛讛讬讗 讚注讙讜诇讬 讚讘讬诇讛 住' 转专讜诪讛 讘讝讛"讝 讚专讘谞谉, 讜讛讛讬讗 讚诪讙讬诇讛 (讚祝 讬') 讚住讘' 专"讬 拽讚讜砖讛 专讗砖讜谞讛 拽讚砖讛 诇注"诇 注"讻 讚诪讞诇拽讬' 讚讚讜拽讗 拽讚讜砖转 讛讘讬转 拽讚砖讛 讗讘诇 拽讚讜砖转 讛讗专抓 讘讟诇讛, 讜讻诪讘讜讗专 讻"讝 讘转讜住' 讘砖讘转 (讚祝 注讙 注"讗) 讚"讛 专"诪 讗讜诪专 讜讻讜' 讜讘讬讘诪讜转 (驻讘 注"讘) 讚"讛 讬专讜砖讛 专讗砖讜谞讛, 讗"讻 诇讗 诪砖讻讞讬谞谉 砖讜诐 转谞讗 讚讬住讘讜专 拽讚讜砖转 讛讗专抓 诇讗 讘讟诇讛, 讜砖驻讬专 讬"诇 讻讚讘专讬谞讜 讚住"诇 讚诇讬讻讗 诇转专讜爪讬 讚讗讘谞讬 讘诇讬诇讛 讜讻讜' 讚讛讗 讘讻讛"讙 诇讬讻讗 注讜诪专 讘讞"诇 讚讛讗 拽讚讜砖转 讛讗专抓 讘讟诇讛 讜讙讚诇 讛注讜诪专 讘讞"诇, 讜诪诪讬诇讗 讛讗讬专 诪讝专讞 诪转讬专, 诇讝讛 讛讜讻讬讞 讚专讬讘"讝 讘砖讬讟转 专"讬 讗诪专讛 讗讘诇 诇专"讬 诇砖讬讟转讬' 讚住' 砖诐 讘讬讘诪讜转 讗诇讬讘讗 讚专' 讬讜住讬 讚转专讜诪讛 讘讝讛"讝 讚讗讜专讬讬转讗 讗"讻 讗讬谉 专讗讬' 诪专讬讘"讝 讚讚诇诪讗 住' 讙"讻 讻专' 讬讜住讬 讜诪拽讬讬诪讬' 讛转讬专讜抓 讚讗讘谞讬 讘诇讬诇讛, 讗"讻 诪讛"转 谞讚讞讜拽 讚专讬讘"讝 讛转拽讬谉 讜讚专砖 拽讗诪专, 讜讗"讻 驻讬专讻转 讛砖"住 讘诪谞讞讜转 (住"讞) 诇专"讬 讘诪拽"注, 讜爪"诇 讚讘讗诪转 专"讬 住"诇 讚注讚 讛讘讬讗讻诐 诇诪爪讜转 注砖讛 讜讘诇讗"讛 诇讬转讗 诇驻讬专讻转 讛砖"住 诪砖讜诐 诪爪讜讛 谞讬拽讜 讜谞讙讝讜专 讻讬讜谉 讚讛讜讬 讗讬住讜专 注砖讛 讻诪"砖 转讜住', 讜讛讗 讚驻专讬讱 讘诪谞讞讜转 讛讬讬谞讜 诇专"诇 诇砖讬讟转讬' 讚诇讚讬讚讬' 注"讻 诪爪讜讛 讘注诇诪讗 拽讗诪专 诪讛讛讬' 讚诪谞讞讜转 讛注讜诪专 砖拽诪爪讛 砖诇讗 诇砖诪讛, 讻拽讜砖讬' 讘' 砖诇 转讜住', 讜诇讚讬讚讬讛 砖驻讬专 诪砖谞讬 专讬讘"讝 讘砖讬讟转 专"讬 讗诪专讛 讚讛讜讻讬讞 讻谉 诪转讜讱 拽讜砖讬' 讚讗讘谞讬 讗讬诪转, 讘讗讜驻谉 讚爪"诇 讘讛讻专讞 讚诇专"讬 诪爪讜转 注砖讛 讗讬讻讗 讜诇专"诇 注讚 讛讘讬讗讻诐 诇诪爪讜讛 诪谉 讛诪讜讘讞专, 讗讱 诇讻讗讜专讛 拽砖讛 讛讗 专"讬 讜专"诇 讗诪专讬 讘诇砖讜谉 讗' 讗讬谉 讘讛诪"拽 拽讬讬诐 讛讗讬专 诪讝专讞 诪转讬专, 讜诇讝讛 讘讗 讛砖"住 诇转专抓 讚专"诇 诇讗 讗诪专 讻谉 诪注讜诇诐 讘诇砖讜谉 讛讝讛, 讜讛讛讬' 讚专"诇 诇讗讜 讘驻讬专讜砖 讗转诪专 讗诇讗 诪讻诇诇讗 讜拽"诇:
讗诪谞诐 诇驻讬 讚讘专讬谞讜 讛谞"诇 讛拽讜砖讬' 讘诪拽讜诪讜 注诇 讛转讜住' 讚诪讛 诪讜讻讬讞 讛砖"住 讚讗拽专讬讘 注讜诪专, 讚诇诪讗 讘讗诪转 诇讗 讗拽专讬讘 讜讛讗 讚讗讻诇讜 讛讬讬谞讜 诪住"住, 住' 讻讜诇讜 讛讘讬讗讜 砖诇讬砖 讜诇讬讻讗 注讜诪专 讜讛讗讬专 诪讝专讞 诪转讬专. 住' 讚讛讱 讚讗讻诇讬谞谉 诪讬谞讬' 讛讘讬讗 砖诇讬砖 讜讛讜讬 砖诇 谞讻专讬 讚讗讬谉 讞讚砖 谞讜讛讙 讘讜 诇讚注转 讛讘"讞.
讗诪谞诐 讘讗诪转 讛讜讗 讟注讜转, 讚诪"诪 讘讛讱 讚讗讻诇讬谞谉 诇讬讻讗 住"住 讚住驻拽 讗' 讛讜讗 砖诪讗 讛讱 诇讗 讛讘讬讗 砖诇讬砖 讜诪诪讬诇讗 讛讱 讙讜驻讗 专讗讜讬 诇注讜诪专, 讜讗讬谉 讻讗谉 注讜讚 爪讚 讛讬转专.
讜讗讚专讘讗 谞"诇 诇讻讗讜专讛 诪讚讘专讬 转讜住' 讗诇讜 专讗讬' 诇讚讘专讬 讛讘"讞, 讚诇讻讗讜专讛 注讚讬讬谉 讬拽砖讛 讚讛讬讗讱 讛讜讻讬讞 讛砖"住 讚讗拽专讬讘 注讜诪专 讜讻讜' 讚诇讗 讛讬讛 讙讚诇 讛专讘讛 讻诪注讟 住诪讜讱 诇讙诪专讜, 讜讘讜讚讗讬 诇讬讻讗 注讜诪专, 讜讛讗讬专 诪讝专讞 诪转讬专, 讗注"讻 讘讛讻"讞 讚讗讬谉 讞讚砖 谞讜讛讙 讘砖诇 谞讻专讬, 讜讗诐 讛讬' 谞讬讻专 讚讛讘讬讗 砖诇讬砖 诪注讬拽专讗 讗诪讗讬 诇讗 讗讻讬诇:
讗诪谞诐 讘讗诪转 谞诇注"讚 讚讛讜讻讞转 讛讘"讞 诪注讬拽专讗 诇讬转讗. 诇诪"砖 转讜住' 砖诐 讚"讛 讜诇讗 拽爪讬专 谞讻专讬 讜讻讜' 讜讗注"讙 讚讬专讜砖讛 讛讬讗 诇讛诐 讜讻讜' 讜讚讘专讬讛诐 转诪讜讛讬诐 诇讻诇 注讜讘专, 讜诪爪讗转讬 讘讟讜专讬 讗讘谉 砖转诪讛 注诇讬讛诐, 讜讛讜讗 讻' 讚讛讜讬 讻诪讜 砖讜转驻讬诐 讚讛拽专拽注 砖诇 讬砖专讗诇 讚讬专讜砖讛 讛讬讗 诇谞讜 讜诇谞讻专讬 讬砖 讞诇拽 讘诪讛 砖讝专注, 讜讛讗 讚讗诪专讬' 拽爪讬专讻诐 讜诇讗 拽爪讬专 谞讻专讬, 讛讬讬谞讜 诪讟注诐 讗讬谉 讘专讬专讛, 讜讚诇诪讗 讛讱 讚谞讻专讬, 讜住讜讙讬讗 讚注"讝 住"诇 讚讬砖 讘专讬专讛 注讬讬"砖, 诪注转讛 讗祝 诇驻讬 讚讘专讬 讛讘"讞 讬拽砖讛 讗诪讗讬 诇讗 讛讜讻讬讞 讘拽讬爪讜专 诪讛讬讻谉 讗讻诇讜 讗讞专 驻住讞 讚讗祝 讚讗讬谉 讞讚砖 谞讜讛讙 讘砖诇 谞讻专讬 讛讗 讬专讜砖讛 讛讬讗 诇谞讜, 讜讚诇诪讗 讛讱 讚讬讚谉 讛讬讗 讜诪拽专讬 砖诇 讬砖专讗诇, 讗注"讻 诪讜讻讞 讚讗讻诇讜 诪砖诇 讗砖转拽讚 讻转讬专讜抓 讛讟"讝 讜讛砖"讱, 讜讗"讻 诇讬转' 诇专讗讬讬转 讛讘"讞, 讜讙诐 讗"诇 讚讛讘"讞 住"诇 讚专讱 讗讞专转 讘讬砖讜讘 拽讜砖讬转 转讜住' 讚住"诇 讚讗祝 讚讬专讜砖讛 讛讬讗 诇谞讜 诪"诪 诇驻讬 砖注讛 讛讬' 拽谞讜讬讛 诇讛诐, 讜讛讜讬 讻诪讜 拽谞讛 谞讻专讬 诇诪"讚 讚讬砖 拽谞讬谉 诇谞讻专讬 诪拽专讬 砖诇 谞讻专讬, 讝"讗, 讚讗"讻 讘拽讬爪讜专 诇讬转' 诇讛讜讻讞转 讛讘"讞, 讚讛讗 讬"诇 讚诪讛 讚讗讻诇讜 讗讞专 讛驻住讞, 讛讬讬谞讜 诪讟注诐 讻转诇讬 讚讞讝讬专讬 讚讛讗 谞拽专讗 砖诇 谞讻专讬 讜讛讜讬 砖诇诇 讚讬讚讛讜, 讘讗讜驻谉 讚诪诪谞"驻 诇讬转' 诇讚讘专讬 讛讘"讞 讚讗诐 谞讬诪讗 讚谞拽专讗 砖诇 谞讻专讬 讗"讻 讗讬谉 专讗讬' 讚讞讚砖 讗讬谞讜 谞讜讛讙 讘砖"谞. 讚讛讗 讬"诇 讚诪讟注诐 讻转诇讬 讚讞讝讬专讬 讻讬讜谉 讚注讬讬诇 砖诇讬砖 讘讬讚 谞讻专讬 讛讜讬 讚讬讚讛讜, 讜讗诐 谞讬诪讗 讚诇讗 诪拽专讬 砖诇 谞讻专讬 讚诪讜讞讝拽转 讛讬讗 诇谞讜, 讗"讻 讞讚砖 谞讜讛讙 讘讜, 注"讻 讚诪砖诇 讗砖转拽讚 讗讻诇讜, 讜诪讛"讟 谞讚讞讛 讙"讻 专讗讬讬转谞讜 诇讚讘专讬 讛讘"讞 诪讚讘专讬 转讜住' 讛谞"诇 讚讬"诇 讚砖驻讬专 讛讜讻讬讞 讛砖"住 讚讗祝 讗诐 讬讚注讜 讚讘讜讚讗讬 讛讘讬讗讜 砖诇讬砖, 诪"诪 诇讗 诪拽专讬 诇讬讻讗 注讜诪专 讚讛讗 讙诐 诇讬砖专讗诇 讞诇拽 专拽 讚诇讗 讬讚注讬' 讛讬讻谉 讛讜讗 讜拽诪讬 砖诪讬讗 讙诇讬讗 讚讗讬讻讗 注讜诪专 讜讻谞"诇:
讗诪谞诐 诪讛 讚转"诇 住转专谞讜 专讗讬讜转 讛讘"讞, 诪"讛 谞讙讚 讝讛 讘讚讘专讬谞讜 谞住转专 讙"讻 专讗讬讜转 讛砖"讱 谞讙讚 讛讘"讞, 讚讛专讗讬' 讗' 诪诪讛 讚诇讗 讛讜讻讬讞 讘拽讬爪讜专 诪讛讗 讚诇讗 讗讻讬诇 诪注讬拽专讗, 诪诇讘讚 诪砖"诇 讚诇拽"诪, 注讜讚 谞住转专 诇讚讘专讬谞讜 讗诇讜 讚讛讗 诇讗 讛讜"诪 诇讗讻讜诇 讚讚诇诪讗 讛讱 讚讬讚谉 讛讜讗 讜讛讜讬 砖诇 讬砖专讗诇 讻讬讜谉 讚诪讜讞讝拽转 讛讬讗 诇谞讜, 讜讙诐 讛专讗讬讛 讛讘' 砖讛讘讬讗 诪讛讛讬讗 讚讬专讜砖诇诪讬, 讗讬谉 专讗讬讛 讚砖讗谞讬 讛转诐 讚讙"讻 讛讟注诐 诪讟注诐 讚诪讜讞讝拽转 讛讬讗 诇谞讜 讜诪拽专讬 砖诇 讬砖专讗诇, 谞诪爪讗 诇驻讬 讚讘专讬谞讜 讗讬谉 专讗讬讛 诪住讜讙讬讗 讚专"讛 讜讛转讜住', 诇讗 诇讻讗谉 讜诇讗 诇讻讗谉.
讗诪谞诐 谞专讗讛 诇讛讜讻讬讞 讚诇讗 讻讛讘"讞, 讜讛讜讗 讚讗"讻 诪讗讬 讛讜讻讬讞 讛砖"住 诪讛讗 讚讗拽专讬讘 注讜诪专, 讛讗 讛注讜诪专 讙讜驻讬讛 讛讬' 诪讜转专 诇讛拽专讬讘 讚诇讬转 讘讬讛 讞砖砖 讞讜诇讬谉 诇注讝专讛, 讚诪讜转专 诇讛拽专讬讘 诪讟注住 住"住, 住' 诇讗 讛讘讬讗 砖诇讬砖, 讜讗转"诇 讚讛讘讬讗 砖诇讬砖, 讚诇诪讗 讛讱 讞诇拽 讚讬砖专讗诇 讛讜讗 讜讻讬讜谉 讚讬专讜砖讛 讛讬讗 诇谞讜 讛讜讬 砖诇 讬砖专讗诇, 讜讗讬 讚讛讜讻讞转 讛砖"住 讛讬讗讱 讛讬讛 讛注讜诪专 诪转讬专 讚诇诪讗 诇讗 注讬讬诇 砖诇讬砖, 讜讘讝讛 诇讗 诪讛谞讬 住"住 讛谞"诇, 讚诇注谞讬谉 诇讛转讬专 诇讞讚砖 讛讜讬 讻诪讜 住"住 讞讝拽转 讗讬住讜专 讚诇讗 诪讛谞讬 住"住, 讙"讝 诇讬转讗 讚讛讗 诇注谞讬谉 讛讬转专 讞讚砖 讬讛讬讛 讙' 住驻讬拽讜转, 砖谞讬 住驻讬拽讜转 讚讛注讜诪专 诪转讬专 讜拽专讘 讻讚讬谞讜 讻谞"诇 讜住' 砖诪讗 讛讱 讚讗讻诇讬谞谉 诪讬谞讬讛 讛讜讗 讞诇拽 谞讻专讬 讜注讬讬诇 砖诇讬砖, 讜讙' 住驻讬拽讜转 诪讛谞讬 讙诐 讘讗讬转讞讝拽 讗讬住讜专讗 讻诪"砖 讛砖"讱 (住讬' 拽讬), 讜讘驻专讟 讚讛讻讗 讚诇讗 诪拽专讬 讻"讻 讗转讞讝拽 讗讬住讜专讗 诇讛讱 住' 砖诪讗 讗讬谉 讘讝讛 讗讬住讜专 讞讚砖 讚砖诪讗 讛讱 讚讗讻诇讬谞谉 讛讜讗 讞诇拽 谞讻专讬, 讜讗祝 讚讬"诇 讚诇讙讘讬 讛讱 讚讗讻诇讬谞谉 讚讛讜讬 住"住 诇讛讞诪讬专, 住' 讞诇拽 讬砖专讗诇 讜住' 诇讗 注讬讬诇 砖诇讬砖 讛讜讬 讻诪讜 讜讚讗讬 诇讗讬住讜专讗 讜诇讗 诪拽专讬 住驻讬拽讗 诇讛爪讟专祝 诇讙' 住驻讬拽讜转, 讝"讗 讚诪诪谞"驻 诇砖讬讟转 讛专诪讘"诐 讚住"住 诪讜转专 诪讟注诐 讚住' 讗' 诪讛"转 诇拽讜诇讗 讗"讻 诪诪讬诇讗 讘讗转讞讝拽 讗讬住讜专讗 诇讗 诪讛谞讬 住"住, 诪"诪 诇讚讬讚讬' 诇讗 诪爪讬谞讜 讚住"住 诇讛讞诪讬专 讬讛讬讛 讻讜讚讗讬 讗讬住讜专讗 讚诇讛讞诪讬专 讗讬谉 诪注诇讛 讘住"住, 讜讗"讻 讛讜讬 讘谞"讚 讙' 住驻讬拽讜转, 讜诇砖讬讟转 讛专砖讘"讗 讚住"住 讛讜讬 讻诪讜 专讜讘, 讜讗"讻 讬"诇 讚诇讛讞诪讬专 讛讜讬 讻诪讜 讜讚讗讬, 讗"讻 诇讚讬讚讬' 诪讛专讗讜讬 讚住"住 诪讛谞讬 讘讞讝拽转 讗讬住讜专 讻诪讜 讚住"诇 讘讗诪转 诇讛专砖讘"讗, 讗"讻 转讬讛谞讬 讛住"住 诇讛转讬专 诪讻讞 讛住"住 讚讬砖 讘注讜诪专 讚谞拽专讘 讻讚讬谞讜, 诪讝讛 专讗讬' 讘专讜专讛 讚诇讗 讻讛讘"讞, 讚讞讚砖 谞讜讛讙 讘砖诇 谞讻专讬诐 讜诇讬讻讗 爪讚 诇讛转讬专 讘讞讚砖 讙讜驻讬讛, 讜诇讗 谞砖讗专 专拽 住"住 讘注讜诪专 讙讜驻讬讛 讜诇讗 诪讛谞讬 诇讛转讬专 诪砖讜诐 讞讝拽转 讗讬住讜专.
诪讝讛 谞诇注"讚 讚诪讬讜砖讘 诪讛 砖讻转讘 讛专诪讘"诐 讚讻转诇讬 讚讞讝讬专讬 讚讛讜转专 专拽 诪讚讜讞拽 讻砖诇讗 讛讬讛 诇讛诐 讗讞专 诇讗讻讜诇, 讜诪讛 讚转诪讜讛 诇讻讗讜专讛 诪住讜讙讬讗 讚讞讜诇讬谉 讚诇驻"讝 诪讗讬 驻专讬讱 讛砖"住 讛砖转讗 讻转诇讬 讚讞讝讬专讬 诪讜转专 讗讬讘专讬 谞讞讬专讛 诪讘注讬, 讚诇诪讗 讛讗讬讘注讬' 讘讬砖 诇讛诐 诇讗讻讜诇 讛讬转专, 讜讻谉 诪爪讗转讬 转讛"诇 讘讟讜专讬 讗讘谉 砖讛讘讬讗 拽讜砖讬讗 讝讜 讘砖诐 讛专诪讘"谉 讘讞讜诪砖, 讜谞"诇 讚诇拽"诪, 讚讛专诪讘"诐 住"诇 讚讝讛 转诇讬 讘讝讛, 讚诇讛住"讚 讚砖诐 讚住"诇 讚讗祝 砖诇诇 讚讬讚谉 讗砖转专讬, 讜讛讬讬谞讜 讚诪讜转专 讗祝 诇谞讞讜专 诇讻转讞讬诇讛, 讘讗诪转 讛讬讛 诪讜转专 讘讻诇 注谞讬谉, 讗讘诇 诇讗讬讚讱 砖讬谞讜讬' 讚砖诐 讚讚讬讚讛讜 讗砖转专讬, 住"诇 诇讛专诪讘"诐 讚讛讟注诐 诪驻谞讬 讚讜讞拽 讗讘诇 诇讗 讘注"讗, 讗讱 注讚讬讬谉 拽砖讛 诪谞"诇 诇讛专诪讘"诐 讝讛, 讜诇驻讬 讚讘专讬谞讜 谞讬讞讗 讚讛专诪讘"诐 诇砖讬讟转讬讛 讚住"住 讛讟注诐 诪砖讜诐 讚住' 讗' 诪讛"转 诇拽讜诇讗, 讗"讻 讘讗转讞讝拽 讗讬住讜专讗 诇讗 诪讛谞讬 讛住"住, 讜讛讬讛 诪驻专砖 砖驻讬专 住讜讙讬讗 讚专"讛 讻讚讘专讬谞讜 讚讗祝 讚讛注讜诪专 讬讛讬讛 诪讜转专 诇讛拽专讬讘 诇讛转讬专 诪讟注住 住"住 讻谞"诇, 诪"诪 诇讗 讛讬讛 诪转讬专 讛讞讚砖 讚讗转讞讝拽 讗讬住讜专讗, 讜讛讬讬谞讜 讚讘讞讚砖 讙讜驻讗 诇讬讻讗 爪讚 诇讛转讬专 讚讙诐 讘砖诇 谞讻专讬' 讗住讜专, 讜讛讬讛 拽砖讛 诇讬 讛讗 诪"诪 讛讜讬 讘讞讚砖 讙讜驻讬讛 爪讚 诇讛转讬专 讚砖诪讗 砖诇 谞讻专讬 讛讜讗 讜讛讜讬 砖诇诇 讚讬讚讛讜 讚讗砖转专讬, 讜讗"讻 讛讜讬 讙' 住驻讬拽讜转 讚诪讜转专 讗祝 讘讗转讞讝拽 讗讬住讜专讗, 讗注"讻 诪讜讻讞 讚讛讬讻讗 讚讗讬讻讗 讚讛讬转讬专讗 诇讗 讗砖转专讬, 讜讛讻讗 讚讛讬讛 诇讛诐 讛讬转专 诇讗讻讜诇 诪砖诇 讗砖转拽讚 诇讗 讗砖转专讬 诇讛讜 讞讚砖, 讜讗"砖.
讜诪注转讛 讛专诪讘"诐 诇砖讬讟转讜 讛讜讻讬讞 讚讞讚砖 谞讜讛讙 讘砖诇 谞讻专讬 讚讗诇"讻 讛讜讬 讙' 住驻讬拽讜转 讜讻谞"诇, 讛专讬 诇讛讚讬' 讚讗祝 讚讛注讜诪专 诇讗 讘讗 诪砖诇 谞讻专讬, 诪"诪 讞讚砖 谞讜讛讙 讘讝讛, 讛专讬 讚诇讗 转诇讬 讝讛 讘讝讛, 诪砖"讛 驻住拽 讛专诪讘"诐 砖驻讬专 讚讗祝 讚讞讚砖 谞讜讛讙 讘讞"诇, 诪"诪 讗讬谉 讛注讜诪专 讘讗 诪诪谞讜.
讜讘讚专讱 讛驻砖讜讟 谞诇注"讚 讚讚讘专讬 讛专诪讘"诐 谞讻讜谞讬诐 讜讗"爪 诇讚讘专讬 讛诇讞"诪, 讜讛讬讬谞讜 讚讛专诪讘"诐 住"诇 讻讬 讛讬讻讬 讚讚专砖讬' 驻"拽 讚专"讛 拽爪讬专讻诐 讜诇讗 砖诇 谞讻专讬, 诪诪讬诇讗 诪转诪注讟 讙"讻 讞"诇 讚诇讗 诪拽专讬 砖诇讱 诪讬讜讞讚 诇讱 讻讚讗诪专讬' 拽讚讜砖讬谉 (讚祝 诇讟 注"讗) 讜讗诇讗 讛讗 讻转讬讘 砖讚讱, 讜驻讬专砖"讬 讛诪讬讜讞讚 诇讱 讜讞"诇 诇讗 讛拽谞讜 诇讱 诪谉 讛砖诪讬诐 注"砖, 讜讛专讬 住讜讙讬' 讚专"讛 讗讝诇讗 讚讞讚砖 谞讜讛讙 讘砖诇 讞"诇 讚讛专讬 诇讗 住"诇 讚诪讜砖讘 诇讗讞专 讬专讜砖讛 讜讬专讬讘讛 讛讜讗, 讜注"讻 讚诪讜砖讘 诇讻"诪 砖讗转诐 讬讜砖讘讬诐 诪砖诪注, 讛专讬 讚住"诇 讚讞讚砖 谞讜讛讙 讘讞"诇 讗祝 砖讗讬谉 讛注讜诪专 讘讗 诪诪谞讜 讚诪诪讜注讟 诪拽爪讬专讻诐 讚讞"诇 诇讗 诪拽专讬 拽爪讬专讻诐, 讜讗讬谉 诇讜诪专 讚讚诇诪讗 讘讛驻讜讱 讚讘讗诪转 诪讚讻转讬讘 诪讜砖讘 诇讗讜专讜讬讬 讚讞讚砖 谞讜讛讙 讘讞"诇 讬诇驻讬' 诪讬谞讬' 讚注讜诪专 讘讗 诪诪谞讜 讚诇讗 诇诪注讟讬' 诪拽爪讬专讻诐, 讝"讗, 讚讗"讻 谞讬诪讗 讚讬诇驻讬' 讚诇讗 讘注讬' 拽爪讬专 砖诇讱, 讚讛讗 拽爪讬专讻诐 诇讗 诪讬讜转专 讛讜讗 讚讘注讬' 讜诇讗 拽爪讬专 诪爪讜讛 讚驻住讞讬诐, 讜讗"讻 谞讬诪讗 讙诐 讻谉 讚诇讗 诇诪注讟 谞讻专讬, 讗注"讻 讚诇讗 转诇讬 讝讛 讘讝讛, 讜诪拽爪讬专讻诐 诪诪注讟讬' 谞讻专讬 讜讙诐 讞"诇 讜讗"砖 讻谞诇注"讚 谞讻讜谉 讘讚注转 讛专诪讘"诐:





驻转讞 注讬谞讬诐

讘谉 讘谞讜 砖诇 谞诪专讜讚 讛专砖注 讜讻讜' 讛转讜住' 驻讬专砖讜 注诇 砖诐 诪注砖讬讜 讜讛专讘 讟讜专讬 讗讘谉 讻转讘 讜诇讬 诇讗 讬转讻谉 讚拽讜专讗 讗讜转讜 讘谉 讘谞讜 注诇 砖诐 诪注砖讬讜. 讜专砖"讬 驻"讟 讚驻住讞讬诐 驻讬专砖 讘谉 讘谞讜 诇讗讜 讚讜拽讗 讗诇讗 诪讝专注讜 讜讻讜' 注"砖 讜讬砖 诇讛注讬专 讚讛讜"诇 诇讗转讜讬讬 砖讛转讜住' 注爪诪诐 讘讛讱 讘谉 讘谞讜 讚讞讙讬讙讛 驻讬专砖讜 讚讛讜讗 诪讝专注讜 讘讬讘诪讜转 住讜祝 讚祝 诪"讞 讜讛讬讬谞讜 讻驻讬专讜砖 专砖"讬 砖讛讘讬讗 讜讻"讻 讛专讘 讘讗专 砖讘注 驻"拽 讚讛讜专讬讜转. 讗讬讘专讗 讚讻讘专 谞讜讚注 诪讬住讜讚 讞讻诪讬诐 讚诇讗 讻诇 诪讞讘专讬 讛转讜住' 诪诪拽讜专 讗讞讚 讞讜爪讘讜. 讜讘驻专讟 讚讛诪住讻转讜转 拽讟谞讜转 讗诪讜专 专讘谞谉 砖讗讬谞诐 拽讬爪讜专 转讜住' 砖讗谞抓 砖拽爪专诐 专"讗 诪讟讜讱 讻诪讜 讛诪住讻转讜转 讙讚讜诇讜转:
讜讛谞讛 讙讜专讬 讛讗专"讬 讝爪"诇 讻转讘讜 讚谞讘讜讻讚谞爪专 讛讬讛 讙诇讙讜诇 谞诪专讜讚. 讜讻讘专 讬讚讜注 诪讛 砖驻讬专砖 专讘讬谞讜 讛讗专"讬 讝爪"诇 讚讘讞讬' 讙诇讙讜诇 专讗砖讜谉 诪拽专讬 讗讘 讜讙诇讙讜诇 讘' 诪讬拽专讬 讘谉 讜讝讛讜 砖讗诪专讜 爪讚讬拽 讘谉 爪讚讬拽 讻诇讜诪专 爪讚讬拽 讘讙诇讙讜诇 讝讛 爪讚讬拽 讘讙诇讙讜诇 砖注讘专 讜讻讬讜爪讗. 讜讗驻' 讚讝"砖 讘谉 讘谞讜 砖诇 谞诪专讜讚 砖讛讬讛 讙诇讙讜诇讜 讜诇驻讬 砖诇讗 讛讬讛 讙诇讙讜诇 砖谞讬 诇讻谉 讗诪专 讘谉 讘谞讜 砖诇 谞诪专讜讚 讛专砖注 讚住讬专讻讬讛 谞拽讬讟 讻砖诐 讻砖讛讬讛 谞诪专讜讚 讛诪专讬讚 讻诇 讛注讜诇诐 讙诐 注转讛 讗诪专 讗讜讬讘 讗注诇讛 注诇 讘诪讜转讬 注讘 讜讛注诪讬讚 讛爪诇诐 讜讻砖诐 砖讛砖诇讬讱 讗讗注"讛 诇讻讘砖谉 讻讱 讛砖诇讬讱 诇讞诪"讜 讜谞讬爪讜诇讜 讻砖诐 砖谞讬爪讜诇 讗讗注"讛:

